cyanic-selkie/wikianc huggingface dataset:
মানুহ হোৱাৰ গৌৰৱ
লেখকৰ চমু পৰিচয়
অসমৰ এগৰাকী প্ৰখ্যাত সাহিত্যিক, সাংবাদিক, সমালোচক, কবি আৰু গল্পকাৰ। ১৯৭৮ চনত পিতা-পুত্ৰ গ্ৰন্থখনৰ বাবে অসমীয়া ভাষাত সাহিত্য অকাডেমি বঁটাৰে সন্মানিত হয়। ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়।
লগতে চাওক
শ্ৰেণী:অসমীয়া গ্ৰন্থ শ্ৰেণী:প্ৰবন্ধ গ্ৰন্থ শ্ৰেণী:হোমেন বৰগোহাঞিৰ সাহিত্যৰাজি
চেহনাই
চেহনাই (Shehnai) ভাৰতীয় উপমহাদেশত প্ৰচলিত এবিধ পাৰম্পৰিক সুষিৰ বাদ্য। ইয়াক সাধাৰণতে কাঠৰ পৰা তৈয়াৰ কৰা হয়। ইয়াৰ এটা মুৰত দুডাল দুটা ৰিডযুক্ত আৰু আনটো মুৰত ধাতু বা কাঠৰ চুপিৰ দৰে অংশ থাকে। চেহনাই ধ্বনিয়ে শুভ আৰু পবিত্ৰতাৰ অনুভূতি সৃষ্টি কৰে বুলি বিশ্বাস কৰা হয়। ইয়াৰ ফলত বিবাহ, শোভাযাত্ৰা আৰু মন্দিৰত ব্যাপকভাৱে চেহনাই ব্যৱহাৰ কৰা হয়। ইয়াক ৰাজহুৱা সংগীতানুষ্ঠানতো বজোৱা হয়। এইটো ৰাজকীয় দৰবাৰত বাদ্যযন্ত্ৰী সকলে ব্যৱহাৰ কৰা নটা বাদ্যৰ নউবাট বা পৰম্পৰাগত সংগতৰ অংশ আছিল। দক্ষিণ ভাৰতৰ নাদশ্বৰমৰ লগত চেহনাইৰ মিল আছে।
উৎপত্তি
চেহনাই ভাৰতত প্ৰচলিত আন এনিধ পাৰম্পৰিক সুষিৰ লোকবাদ্য পুংগীৰ পৰা বিকশিত হৈছে বুলি ভবা হয়। পুংগী সাধাৰণতে সাপৰ খেল দেখুৱা লোকসকলে ব্যৱহাৰ কৰে।
চেহনাইৰ উৎপত্তিৰ আন এক তত্ত্ব অনুসৰি ইয়াৰ নাম "সুৰ-নল" শব্দটোৰ অপভ্ৰংশ হৈ সৃষ্টি হৈছে। নল/নলি/নাড শব্দটো বহুতো ভাৰতীয় ভাষাত নলিকা বা ৰিড বুজাবলৈ ব্যৱহাৰ কৰা হয়। "সুৰ" শব্দটোৰ অৰ্থ হৈছে সুৰ বা সাংগীতিক ধ্বনি। ইয়াক বহুতো ভাৰতীয় সঁজুলিৰ নামৰ উপসৰ্গ হিচাপে ব্যৱহাৰ কৰা হয়। "সুৰ-নাল"ক পুৰণি পাৰ্চী সাম্ৰাজ্যৰ "সুৰনা/জুৰ্ণা" নামেৰে জনা গৈছিল। ইয়াৰ ফলত এই বাদ্য সমগ্ৰ মধ্য পূব আৰু পূব ইউৰোপত বিয়পি পৰে। ছচেহনাই সাধাৰণতে পৰম্পৰাগত উত্তৰ ভাৰতীয় বিবাহত বজোৱা হয়। কইনায়ে তেওঁৰ স্বামীৰ ঘৰলৈ পিতৃ-মাতৃৰ ঘৰ এৰি যোৱাৰ সৈতে চেহনাই জড়িত। কেতিয়াবা দুটা চেহনাই একেলগে বান্ধি বজোৱা হয়। ইয়াৰ ফলত ইয়াক প্ৰাচীন গ্ৰীক অলোৰ দৰে বাদ্যত পৰিণত হয়।
পশ্চিম ভাৰত আৰু উপকূলীয় কৰ্ণাটকত প্ৰচলিত চেহনাই সেই অঞ্চলৰ বাবে থলুৱা। চেহনাই বাদক সকল পশ্চিম উপকূলত গোৱান/কোঙ্কনি আৰু মন্দিৰৰ এক অবিচ্ছেদ্য অংশ আছিল। তেওঁলোকে বাদ্যযন্ত্ৰী সকলক ভাজন্ত্ৰী বুলিছিল আৰু মন্দিৰসমূহলৈ প্ৰদান কৰা সেৱাৰ বাবে তেওঁলোকক মাটি আৱণ্টন কৰা হৈছিল।
বৈশিষ্ট্য
এই নলীয়া বাদ্যবিধ লাহে লাহে তলৰ ফালৰ এটা মুৰৰ পৰা আনটো মুৰলৈ ঠেকৰ পৰা বিস্তৃত হয়। ইয়াত সাধাৰণতে ছয়ৰ পৰা নটা ফুটা থাকে। ইয়াত এবাৰত চাৰিগুণ ৰিড উডৱাইণ্ড হিচাপে পৰিচালিত হয়। বাদ্যবিধ আয়ত্ত কৰিবলৈ সংগীতজ্ঞজনে বিভিন্ন আৰু জটিল মুখমণ্ডলৰ পেশী আৰু আঙুলিৰ কৌশল নিয়োগ কৰিবলগীয়া হয়।
চেহনাইত দুটা অষ্টকৰ পৰিসৰ আছে। তলৰ মধ্য 'C'ৰ পৰা 'A' ট্ৰেবলেৰ ক্লিফৰ ওপৰৰ এটা ৰেখা অষ্টক পূৰ্ণ হয়। বৈজ্ঞানিক তীক্ষ্ণতা মাপন পদ্ধতিত এয়া A3 ৰ পৰা A5লৈ বিস্তৃত।
তথ্য উৎস
শ্ৰেণী:বাদ্যযন্ত্ৰ
ফেডেৰিক’ গাৰ্ছিয়া ল’ৰ্কা
ফেডেৰিক’ গাৰ্ছিয়া ল’ৰ্কা (Federico García Lorca) স্পেইনৰ এজন প্ৰসিদ্ধ কবি আছিল। ল’ৰ্কাৰ ১৮৯৯ চনত গ্ৰানাডাৰ দাঁতিকাষৰীয়া এখন সৰু গাঁৱত এটি কৃষিজীৱী পৰিয়ালত জন্ম হৈছিল আৰু সেয়ে পৰিয়াল প্ৰদত্ত হিচাপে পাইছিল মাটিৰ মাহাত্ম্যক উপলব্ধি কৰিব পৰা, চঁহা জীৱনত নিজকে প্ৰতিবিম্বিত কৰিব পৰা এখন নিখূট হৃদয়। ল’ৰ্কাৰ জীৱন বসন্তবোৰ পাৰ হৈছিল প্ৰকৃতিৰ অতুলনীয় সৌন্দৰ্য্যৰ মাজত। আনহাতে একে প্ৰকৃতিৰ বুকুতে সকলো স্তৰৰ মানুহৰ নিধন যজ্ঞ চলাইছিল অত্যাচাৰী শাসকীয় ফ্ৰাংক’ বাহিনীয়ে। সেয়ে ল’ৰ্কাৰ কবিতাত যিদৰে প্ৰকৃতিৰ বিনন্দীয়া উপাদানে ৰহণ চৰায় ঠিক সেইদৰে আনফালে বিষাদৰ ৰং সানে নিপীড়িত সকলৰ অসময়ত বৈ অহা তেজৰ বন্যাৰ শোক, যন্ত্ৰণাৰ আস্ফালনে। ল’ৰ্কাৰ কবিতাৰ এক প্ৰধান উৎস হৈছে মানব প্ৰীতি। কিন্ত এই প্ৰীতিয়ে সাম্যবাদী ৰাজনৈতিক পোছাক পিন্ধা নাছিল। ল’ৰ্কাৰ সৰলতাই ল’ৰ্কাৰ শক্তি আছিল। এই শক্তিৰ আধাৰতে ল’ৰ্কায়ে সপোন দেখিছিল ফ্ৰাংক’ বাহিনী মুক্ত এখন স্পেইনৰ য’ত থাকিব কেৱল মানুহৰ শৌৰ্য্য। ল’ৰ্কাৰ মাটিৰে সুৱাসিত সহজ সৰল কবিতাবোৰে স্পেইনৰ কৃষক- বনুৱা, সহজ সৰল চহালোকসকলৰ হৃদয় সহজতে চুব পাৰিছিল কাৰণ তাত প্ৰতিফলিত হৈছিল তেওঁলোকৰেই জীৱনগাঁথা। ল’ৰ্কা হৈছিল খেতিয়ক ৰাইজৰ মৰমৰ ফেডেৰিক’।
ল’ৰ্কাৰ প্ৰথম কাব্য সংকলন ‘লিব্ৰ’ ডে প’এমাছ’খন প্ৰকাশ হয় ১৯২১ চনত। কিন্তু তেওঁৰ ২য় গ্ৰন্থ ‘ৰ’মানথেৰ গিটান’ (জিপচী বেলাড) ১৯২৮ চনত প্ৰকাশ পোৱাৰ লগে লগেই তেওঁৰ যশস্যা সমগ্ৰ বিশ্বৰ স্পেনীচ ভাষিক লোকসকলৰ মাজত বিয়পি পৰে। তেওঁৰ এই কাব্য সংকলনখনৰ মাথোঁ ৮ বছৰতে সাতটা সংস্কৰণৰ পুণঃমুদ্ৰণ হোৱাতো সমগ্ৰ বিশ্বতে ল’ৰ্কাৰ কাব্যিক জনপ্ৰিয়তা প্ৰাপ্তিৰ এক সাক্ষী। স্পেইনৰ গ্ৰামাঞ্চলৰ জীবন্ত চিত্ৰণ, লোক সংস্কৃতি, নিৰ্যাতিতৰ যন্ত্ৰণা, দুখীয়াৰ দুখ, এখন নতুন স্পেইনৰ সপোনবোৰে ল’ৰ্কাৰ বৈচিত্ৰ্যময় গীতিধৰ্মী কবিতাবোৰক এক অনন্য মাত্ৰা প্ৰদান কৰাৰ লগতে আন আন সমসাময়িক স্পেনীচ কবিসকলৰ পৰা ল’ৰ্কাৰ সৃষ্টিক সুস্পষ্টভাবে পৃথক কৰে। দক্ষ পিয়ান’বাদক ল’ৰ্কাৰ কবিতাবোৰ লাহে লাহে হৈ পৰিছিল স্পেইনৰ জনগনৰ চেতনাৰ প্ৰতীক যি প্ৰতক্ষ্যভাবে শংকিত কৰিছিল ফ্ৰাংক’ক। শিশুসুলভ ল’ৰ্কা কিন্তু এইবোৰ ভয়-সংশয়ৰ পৰা নিজকে মুক্ত কৰি চিৰদিন ব্যস্ত হৈ আছিল কবিতা লিখা, ছবি অঁকা, আবৃত্তি কৰা, গীত গোৱা অথবা পিয়ান’ত বিটহ’ফেনৰ সুৰৰ লহৰ তোলাত।
স্পেইনক গৃহ যুদ্ধই সম্পূৰ্ণ গ্ৰাস কৰাৰ তিনিদিন পূৰ্বে কিউবা আৰু যুক্তৰাষ্ট্ৰ ভ্ৰমণৰত ল’ৰ্কা মাদ্ৰিদলৈ উভতি আহিছিল আৰু কিছুপৰ পিছতেই ‘university student theater company’ ৰ পৰিচালক হিচাপে নিযুক্তি লাভ কৰে আৰু স্পেইনৰ সামাজিক আৰু সাংস্কৃতিক দিশটোৰ লগত ওতঃপোতভাবে জড়িত হৈ পৰে। এইসময়ছোৱাতে ল’ৰ্কায়ে নিজৰ নাটক দলটিৰ লগত স্পেইনৰ বহু ভিতৰুৱা অঞ্চল ভ্ৰমণ কৰে আৰু ৰাইজক বহু ৰাজনৈতিক, সামাজিক আৰু সাংস্কৃতিক ধ্যান ধাৰণাৰ বিষয়ে অবগত কৰে, যিবোৰ আছিল ফ্ৰাংক’ৰ ৰাজনৈতিক স্বাৰ্থৰ সম্পূৰ্ণ বিৰোধী। ফলশ্ৰুতিত জাৰি হ’ল ল’ৰ্কাৰ মৃত্যুৰ পৰোৱানা। মাদ্ৰিদৰ পৰা নিজ জন্মভূমি গ্ৰানাডালৈ যাওঁতে কৰায়ত্ত কৰা হ’ল ল’ৰ্কাক। সামাজিক ন্যায়ৰ কথা কোৱা, সাধাৰণ জনতাৰ কণ্ঠক কবিতাৰে ঝংকাৰিত কৰা এজন সৰল, শিশুসুলভ কবিক ফ্ৰাংক’ বাহিনীয়ে বধ্যভূমিলৈ চোঁচোৰাই নি নিৰ্মমভাবে গুলীয়াই হত্যা কৰে। কোৱা হয় ১৯৩৬ চনৰ ১৯ আগষ্টত ল’ৰ্কা আৰু তেওঁৰ কমৰেড বন্ধুসকলক শাৰীৰিক নিৰ্য্যাতন চলাই, তেওঁলোকে নিজেই খন্দা গাতত গুলীওৱাৰ পিছত পুতি থোৱা হৈছিল। সমকামিতাক ল’ৰ্কাক হত্যাৰ কাৰণ হিচাপে প্ৰতিষ্ঠা কৰিবলৈ চেষ্টা কৰা হ’ল। পুৰি পেলোৱা হৈছিল তেওঁৰ সকলো কিতাপ। নিষিদ্ধ হৈছিল ল’ৰ্কাৰ জীৱনৰ অথবা কবিতাৰ মুকলি চৰ্চা।
“মই কবি, মোক তেওঁলোকে কেতিয়াওঁ হত্যা নকৰে।” এই বিশ্বাসেৰে জীয়াই থকা স্পেইনৰ প্ৰখ্যাত কবি গাৰ্ছিয়া ল’ৰ্কাক বধ্যভূমিলৈ চোঁচোৰাই নি হত্যা কৰা হৈছিল ফেচিষ্ট শাসকৰ দ্বাৰা। শিশুসুলভ এইজনা মাটিৰ সুৱাসেৰে সশোভিত কবিয়ে ২৯ বছৰ বয়সতো নিজৰ বিষয়ে কৈছিল “I have always been a child”। ল’ৰ্কায়ে স্পেইনৰ মাটিক, স্পেইনৰ চহা মানুহখিনিক নিজৰ কবিতাৰ মাধ্যমেৰে দিয়া মৰম আৰু তাৰ বিনিময়ত স্পেইনৰ কৃষক- বনুৱাৰ হৃদয়ত লাভ কৰা অফুৰন্ত মৰম আৰু আদৰেই হৈছিল ল’ৰ্কাৰ জীৱনৰ কাল। বন্ধুৰ দ্বাৰা পোৱা বিপদৰ আগজাননীকো প্ৰত্যাখ্যান কৰি এই মৰমৰ তাগিদাতেই সৃষ্টি কৰি গৈছিল সাধাৰণ শ্ৰমজীৱী মানুহৰ ঘৰ্মাক্ত দেহাৰে সুৱাসিত এটাৰ পিছত আনটো যুগজয়ী কবিতা। কেৱল ৩৮বছৰ জীয়াই থকা ল’ৰ্কাৰ চমু জীৱন কালত প্ৰকাশ হৈছিল মুঠ ১০খন কাব্য সংকলন। মৃত্যুৰ পিছত প্ৰকাশ পাইছিল আন দুখন কবিতা পুথি। চিৰ সুবিধাবাদী, ক্ষমতালিপ্সু শাসকদলে ল’ৰ্কাৰ শৰীৰটিক নিধন কৰিলে কিন্তু ল’ৰ্কাৰ কাব্যিক, মুক্তিকামী সত্তা চিৰ প্ৰবহমান। স্পেইনত, সমগ্ৰ বিশ্বত যেতিয়ালৈকে শ্ৰমজীবী, কৃষক-বনুৱাসকল থাকিব তেতিয়ালৈকে থাকিব ল’ৰ্কাৰ কবিতাৰ গুণগুণনি এজাক বতাহৰ দৰে স্বস্তিৰ নিশ্বাস হৈ।
দ্য ষ্টাৰী নাইট
দ্য ষ্টাৰী নাইট হৈছে ডাচ পোষ্ট-ইম্প্ৰেছনিষ্ট চিত্ৰশিল্পী ভিনচেণ্ট ভেন গঘৰ দ্বাৰা তৈল মাধ্যমত কৰা এখন কেনভাচ চিত্ৰ ।এই চিত্ৰ খন ১৮৮৯ চনৰ জুন মাহত অংকিত কৰা হৈছিল, ইয়াত সূৰ্যোদয়ৰ ঠিক আগতে ছেইণ্ট-ৰেমি-ডি-প্ৰভেন্সত থকা তেওঁৰ আশ্ৰয় কোঠাৰ পূব দিশৰ খিৰিকীৰ পৰা দৃশ্যটো দেখুওৱা হৈছে, য'ত এখন কাল্পনিক গাওঁ যোগ দিয়া হৈছে। এই চিত্ৰ খন  ১৯৪১ চনৰ পৰা নিউয়ৰ্ক চহৰৰ আধুনিক কলা সংগ্ৰহালয়ৰ স্থায়ী সংগ্ৰহত আছে, যি লিলি পি ব্লিছ বেকুৱেষ্টৰ জৰিয়তে অধিগ্ৰহণ কৰা হৈছে। এই চিত্ৰক ভেন গঘৰ প্ৰসিদ্ধ ৰচনা হিচাপে ব্যাপকভাৱে গণ্য কৰা হয়, দ্য ষ্টাৰী নাইট হৈছে পাশ্চাত্য কলাৰ আটাইতকৈ স্বীকৃত চিত্ৰসমূহৰ ভিতৰত এখন।
আশ্ৰয়স্থল
১৮৮৮ চনৰ ২৩ ডিচেম্বৰৰ পিছৰ এদিনত গঘে তেওঁৰ বাওঁ কাণৰ স্ব-বিকৃতকৰণ কৰে, ইয়াৰ পিছত তেওঁ স্বেচ্ছাই ১৮৮৯ চনৰ ৮ মে তাৰিখে ছেইণ্ট-পল-ডি-মাউচোল মানসিক বিকাৰৰ আশ্ৰয় স্থলত ভৰ্তি হয়।  ছেইণ্ট-পল-ডি-মাউচোলত সাধাৰণতে সম্পদশীল লোকসকলক সেৱা আগবঢ়াইছিল আৰু ভেন গঘ ভৰ্তি হোৱাৰ সময়ত ইয়াত আধাতকৈও কম মানুহ আছিল, সেয়ে তেওঁক কেৱল দ্বিতীয় মহলাৰ শোৱনি কোঠাৰ বাদেও পেইণ্টিং ষ্টুডিঅ' হিচাপে ব্যৱহাৰৰ বাবে তলৰ মহলাৰ কোঠাও দখল কৰিবলৈ অনুমতি দিয়া হৈছিল।
ছেইণ্ট-ৰেমি-ডি-প্ৰভেন্সৰ আশ্ৰয়স্থলত থকা সময়ছোৱাত গঘে আৰ্লেছত আৰম্ভ কৰা চিত্ৰসমূহৰ চৰ্চা অব্যাহত আছিল। এই সময়ছোৱাত তেওঁ তেওঁৰ কেৰিয়াৰৰ কেইখনমান সৰ্বশ্ৰেষ্ঠ চিত্ৰ অংকন কৰে, যি সমূহৰ ভিতৰত আছে ১৮৮৯ চনৰ মে মাহৰ পৰা অংকন আৰম্ভ কৰা আইৰিছ (বৰ্তমান জে পল গেটি সংগ্ৰহালয়ত সংৰক্ষণ হৈ আছে)আৰু ১৮৮৯ চনৰ ছেপ্টেম্বৰত আৰম্ভ কৰা তেওঁ ব্লু আত্ম-প্ৰতিকৃতি। ষ্টাৰী নাইট জুনৰ মাজভাগত প্ৰায় ১৮ জুনৰ ভিতৰত অংকন কৰা হৈছিল। সেই তাৰিখত তেওঁ তেওঁৰ ভায়েক থিঅ'লৈ এটা বাৰ্তা লিখি কৈছিল যে তেওঁ এখন তাৰকাযুক্ত আকাশ সম্পৰ্কে নতুনকৈ অধ্যয়ন কৰি আছে।
তথ্য সংগ্ৰহ
শ্ৰেণী:চিত্ৰ শ্ৰেণী:ভিনচেণ্ট ভেন গঘৰ চিত্ৰ
পুতলা ঘৰ
পুতলা ঘৰ (Putala Ghar) ১৯৭৬ চনত মুক্তিপ্ৰাপ্ত সমৰেন্দ্ৰ নাৰায়ণ দেৱ পৰিচালিত এখন ক'লা-বগা ছবি। ছবিখন প্ৰযোজনা কৰিছিল মঙ্গলদৈৰ ইউনাইটেড প্ৰডাকচনে। সঙ্গীত তফজ্জুল আলিৰ।
গীত
পুতলা ঘৰৰ সঙ্গীত আৰু গীত ৰচনা তফজ্জুল আলিৰ। জ্যোতিপ্ৰসাদ আগৰৱালাৰ এটা গীতো ছবিখনত অন্তৰ্ভুক্ত হৈছে। কণ্ঠ দিছে- অনিমা চৌধুৰী, নিৰ্মলা মিশ্ৰ আৰু দ্বিপেন বৰুৱায়।
তথ্য উৎস
শ্ৰেণী:অসমীয়া চলচ্চিত্ৰ শ্ৰেণী:শ্ৰেষ্ঠ অসমীয়া পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী শ্ৰেণী:১৯৭০ দশকৰ অসমীয়া চলচ্চিত্ৰ শ্ৰেণী:১৯৭৬ বৰ্ষৰ চলচ্চিত্ৰ
কোৰিয়ান ড্ৰেগন
কোৰিয়ান ড্ৰেগন হৈছে কোৰিয়াৰ লোকগাথা আৰু লোকসংস্কৃতিৰ এক কিংবদন্তিমূলক জীৱ। এই ড্ৰেগনৰ আকৃতিয়ে চীনা ড্ৰেগনৰ লগতে পূব এছিয়াৰ বিভিন্ন ড্ৰেগনসমূহৰ সৈতে ইয়াৰ সম্পৰ্কক প্ৰতিফলিত কৰে। ড্ৰেগনক বহুদিনৰ পৰাই দুৰ্যোগ আৰু দুষ্ট আত্মাক দূৰ কৰা শুভ জীৱ হিচাপে সন্মান প্ৰদৰ্শন কৰি অহা হৈছে। “স্বৰ্গৰ পুত্ৰ”ৰ প্ৰতীক হিচাপে ড্ৰেগনক সঘনাই এছিয়াৰ ৰজা আৰু সম্ৰাটৰ সিংহাসন, পালেং আৰু পোছাক সজাবলৈ ব্যৱহাৰ কৰা হৈছিল। বহু চিত্ৰত ড্ৰেগনক সাধাৰণতে ডাৱৰৰ মাজত, পানীৰ ওচৰত বা বাঘৰ কাষত অংকন কৰা হৈছিল। বছৰৰ প্ৰথম মাহত ৰাজপ্ৰসাদ বা চৰকাৰী কাৰ্যালয়ৰ দুৱাৰত প্ৰায়ে ইয়াৰ চিত্ৰ লগোৱা হৈছিল যাতে সৌভাগ্যৰ সৃষ্টি হয় আৰু দুষ্ট আত্মাক বহিষ্কাৰ কৰা হয়। ঘূৰ্ণীয়মান ডাৱৰৰ মাজলৈ উঠি যোৱাৰ সময়ত এই ড্ৰেগনটোৱে নিজৰ শৰীৰটো কুণ্ডলী পকাই নিয়াৰ গতিশীল চিত্ৰণে শক্তি আৰু মহিমা প্ৰকাশ কৰে।
কোৰিয়ান ড্ৰেগন
কোনো কোনো সময়ত পৌৰাণিক পুথিসমূহত কথা ক'ব পৰা সজ্ঞান ড্ৰেগনৰ বিষয়ে উল্লেখ কৰা হৈছে। এই ড্ৰেগনসমূহে জটিল অনুভূতি যেনে ভক্তি, দয়া আৰু কৃতজ্ঞতা আদিক বুজিব পাৰে। এক বিশেষ কোৰিয়ান কিংবদন্তিত মহান ৰজা মুনমুৰ বিষয়ে কোৱা হৈছে, যি তেওঁৰ মৃত্যুশয্যাত থাকোঁতে কোৰিয়াক সুৰক্ষিত কৰিবলৈ এক "পূব সাগৰৰ ড্ৰেগন" হ'বলৈ ইচ্ছা প্ৰকাশ কৰিছিল।
কোৰিয়ান ড্ৰেগনৰ আন পূব এছিয়াৰ ড্ৰেগন যেনে চীনা আৰু জাপানী ড্ৰেগনৰ সৈতে বহুতো দিশত সাদৃশ্য আছে। চীনা ড্ৰেগনৰ পৰা ইয়াৰ এক পাৰ্থক্য এয়াই যে কোৰিয়ান ড্ৰেগনৰ দাড়ি চীনা ড্ৰেগনতকৈ দীঘল। কাচিৎ ড্ৰেগনক এক বৃহৎ ঘূৰ্ণীবতাহেৰে সৈতে দেখুওৱা হ'ব পাৰে। ইয়াক য়ুইজু নামেৰে জনা যায়। কোৱা হৈছিল যে যিজনে য়ুইজুক ব্যৱহাৰ কৰিব পাৰে, তেওঁ ইচ্ছা অনুসাৰে সৰ্বশক্তি আৰু সৃষ্টিৰ ক্ষমতা লাভ কৰে।
ইমূগী
কোৰিয়ান লোকগাথাত কোৱা হৈছে যে অধিকাংশ ড্ৰেগন আদিতে ইমূগী বা সৰু ড্ৰেগনৰ দৰে আছিল আৰু ইহঁতক একোটা বৃহৎ সৰ্পৰ দৰে বুলি কোৱা হৈছিল। আন এক ব্যাখ্যা অনুসৰি, এইসমূহ হৈছে ড্ৰেগনৰ দৰে শিংবিহীন প্ৰাণী যি অভিশপ্ত হোৱাৰ বাবে ড্ৰেগন হ'ব নোৱাৰিলে। অন্যান্য তথ্যৰ মতে, ইমূগী হৈছে এক প্ৰকাৰৰ সৰু আকৃতিৰ ড্ৰেগন যি সম্পূৰ্ণৰূপে ড্ৰেগন হ'বলৈ এহেজাৰ বছৰ জীয়াই থাকিব লাগিব। এই দুয়োটা ক্ষেত্ৰতে ইহঁত পানীত বা গুহাত বাস কৰা বৃহৎ, স্নেহশীল, অজগৰ সদৃশ প্ৰাণী। ইহঁতক মূলতঃ সৌভাগ্যৰ সৈতে সম্পৰ্কিত কৰা হয়। ইমূগীক ইছিমী, মিৰি, য়াং-ন' আদি নামেৰে জনা যায়
গংগেচ'ৰি
গংচেৰি হৈছে ১৭শ শতিকাত কোৰিয়ান আখ্যানলৈ আগমন ঘটা ড্ৰেগন আকৃতিৰ এক জীৱ। ই এনে এক জীৱ যি পৰম্পৰাগতভাৱে সমগ্ৰ দেশতে জনপ্ৰিয় হৈ আহিছে। ইয়াক গংচ'ল, কংচ'লো, আৰু গংচোল বুলিও কোৱা হয়। গংচেৰিৰ প্ৰাচীনতম অন্তৰ্ভুক্তিসমূহৰ অন্যতম হ'ল জিবং য়ুচে'ল (১৬১৪) নামৰ বিশ্বকোষ।
তথ্য সংগ্ৰহ
শ্ৰেণী:কিংবদন্তিমূলক জীৱ শ্ৰেণী:লোককথাৰ জীৱ
২৪ ছেপ্টেম্বৰ
বাহ্যিক সংযোগ
শ্ৰেণী:ছেপ্টেম্বৰ শ্ৰেণী:ইংৰাজী বৰ্ষপঞ্জীৰ দিন
তাপ্‌সী পন্নু
তাপ্‌সী পন্নু (Taapsee Pannu; জন্ম: ১ আগষ্ট ১৯৮৭) হৈছে এগৰাকী ভাৰতীয় অভিনেত্ৰী। তেখেতে হিন্দী ছবিত গৰিষ্ঠসংখ্যক অভিনয় কৰিছে। ইয়াৰ লগতে তেলুগু, তামিল ভাষাৰ ছবিতো তেখেতক দেখিবলৈ পোৱা যায়। তেখেতে অভিনয়ৰ বাবে ফিল্মফেয়াৰ সন্মান লাভ কৰিবলৈ সক্ষম হৈছে। ২০১৮ চনৰ পৰা ধাৰাবাহিকভাৱে তেখেত ফৰ্বছ ইণ্ডিয়াৰ এশগৰাকী চেলেব্ৰিটিৰ তালিকাত স্থান লাভ কৰি আহিছে।
২০১০ চনত মুক্তি লাভ কৰা তেলুগু ভাষাৰ ছবি "ঝুমুণ্ডী নাডম"ৰ জৰিয়তে পন্নুৱে ছবিজগতত প্ৰৱেশ কৰে। ইয়াৰ পিছৰটো বছৰত তেখেতে "আড়ুকালাম"ত অভিনয় কৰে, যিখন এখন তামিল ছবি আছিল। ২০১৩ চনত "ছছমে বডুৰ" নামৰ ছবিখন আছিল পন্নুৰ প্ৰথমখন হিন্দী ভাষাৰ ছবি। ২০১৬ চনৰ বহুচৰ্চিত ছবি "পিংক", যুদ্ধ-ড্ৰামা "দ্য গাজী এটেক" (২০১৭), একছন কমেডি "জুড়ৱা-২" (২০১৭), ৰহস্যভিত্তিক থ্ৰিলাৰ "বদলা" (২০১৯), মহাকাশ ড্ৰামা "মিছন মংগল" (২০১৯) হৈছে তেখেতৰ কেইখনমান উল্লেখযোগ্য ছবি। ২০১৯ চনত মুক্তিপ্ৰাপ্ত আত্ম-জীৱনীমূলক কথাছবি "চাঁদ কী আখ"ত আগবঢ়োৱা অভিনয়ৰ বাবে পন্নুৱে আনগৰাকী অভিনেত্ৰী ভূমি পেডনেকাৰৰ সৈতে যুটীয়াভাৱে শ্ৰেষ্ঠ অভিনেত্ৰীৰ সমালোচকৰ ফিল্মফেয়াৰ লাভ কৰে।
প্ৰাৰম্ভিক আৰু ব্যক্তিগত জীৱন
১৯৮৭ চনৰ ১ আগষ্টত তাপ্‌সী পন্নুৰ জন্ম হৈছিল। জন্মস্থান আছিল নতুন দিল্লী। পিতৃৰ নাম দিলমোহন সিং পন্নু আৰু মাতৃ হৈছে নিৰ্মলজিৎ। তেখেত পঞ্জাবী বংশোদ্ভূতৰ। তেখেতৰ পিতৃ এগৰাকী ৰিয়েল ইষ্টেটৰ অৱসৰপ্ৰাপ্ত এজেণ্ট আৰু মাতৃ গৃহিণী। তেখেতৰ কনিষ্ঠ ভগ্নীৰ নাম হৈছে সগুন। অশোক বিহাৰত থকা মাতা জয় কৌৰ পাব্লিক স্কুলৰ পৰা তেখেতে পঢ়াশালীয়া শিক্ষা গ্ৰহণ কৰে আৰু গুৰু টেগ বাহাদুৰ ইনষ্টিটিউট অৱ টেকন'লজীৰ পৰা কম্পিউটাৰ ছায়েন্স অভিযান্ত্ৰিকীত স্নাতক ডিগ্ৰী লাভ কৰে।
কৰ্মজীৱন
স্নাতক শিক্ষাৰ সমাপ্তিৰ পিছত পন্নুৱে ছফ্টৱেৰ অভিযন্তা হিচাপে কাম কৰে। ইয়াৰ পিছত তেখেতে ছেনেল 'ভি'ত সম্প্ৰচাৰিত হোৱা প্ৰতিভা-প্ৰদৰ্শনৰ অনুষ্ঠান 'গেট গৰজিয়াছ'ত অডিশ্যন দিয়ে আৰু এগৰাকী পূৰ্ণ পৰ্যায়ৰ মডেল হিচাপে প্ৰতিষ্ঠিত হয়। ইয়াৰ জৰিয়তেই তেখেতে অভিনয়ৰ জগতখনৰ লগত চিনাকি হয়। মডেলিঙৰ সময়ত পন্নুৱে টেলিভিছন আৰু ছপা মাধ্যমৰ বহুকেইটা বিজ্ঞাপনত ভূমুকি মাৰে। কিছুমান বিশেষ মডেলিঙৰ খিতাপো অৰ্জন কৰে। তাৰে ভিতৰত "Pantaloons Femina Miss Fresh Face" আৰু ফেমিনা মিছ ইণ্ডিয়াৰ "Safi Femina Miss Beautiful Skin" (২০০৮) হৈছে অন্যতম।
২০২০ চনত পন্নুৱে অভিনয় কৰা একমাত্ৰ ছবিখন আছিল অনুভৱ সিনহাৰ দ্বাৰা পৰিচালিত হিন্দী কথাছবি "থপ্পড়"। এইখন ছবিতে তেখেতে অমৃতা নামৰ এগৰাকী গৃহিনীৰ চৰিত্ৰ ৰূপায়ণ কৰে, যিয়ে নিজৰ পতিক চৰ (থপ্পড়) সোধায়। পন্নুৱে কয় যে, “চৰিত্ৰটোৰ (the character's) "righteousness, her maturity to handle every situation" made her suffocate.”। ছবিখনত কৰা অভিনয়ৰ জৰিয়তে পন্নুৱে সমালোচকৰ পৰা ইতিবাচক প্ৰশংসা লাভ কৰে।
মালিৰ নাৰী
thumb|মাৰিয়েম,মালিৰ ডগন উপত্যকাৰ কানি কম্বোলেৰ এগৰাকী পেউল ছোৱালী। জাতিগত সম্প্ৰদায়ৰ বিভিন্ন পৰম্পৰাৰ জটিল আন্তঃক্ৰিয়া, মহান ছাহেলিয়ান ৰাষ্ট্ৰৰ উত্থান-পতন, ফৰাচী ঔপনিৱেশিক শাসন, স্বাধীনতা, নগৰায়ন, আৰু উত্তৰ-ঔপনিৱেশিক সংঘাত আৰু প্ৰগতিৰ ফলত মালিৰ নাৰীৰ (Women in Mali) মৰ্যাদা আৰু সামাজিক ভূমিকা গঢ় লৈ উঠিছে। মালিৰ আধাতকৈও কম জনসংখ্যা গঠন কৰা মালিয়ান মহিলাসকল কেতিয়াবা মেট্ৰিলিনিয়াল সমাজৰ কেন্দ্ৰবিন্দু হৈ আহিছে যদিও এই বৃহৎ পৰিমাণে গ্ৰাম্য, কৃষিভিত্তিক সমাজখনৰ অৰ্থনৈতিক আৰু সামাজিক গাঁথনিৰ বাবে সদায় গুৰুত্বপূৰ্ণ হিচাপে পৰিগণিত হৈ আহিছে।
তাপ্‌সী পন্নু
তথ্যসূত্ৰ
শ্ৰেণী:ভাৰতৰ ব্যক্তি শ্ৰেণী:ভাৰতীয় অভিনেত্ৰী শ্ৰেণী:ফিল্মফেয়াৰ বঁটা বিজয়ী
মালিৰ নাৰী
ইয়াৰ উপৰিও ধৰ্মক লৈ হোৱা সংঘাতৰ ফলত তেওঁলোকৰ ভূমিকা গঢ় লৈ উঠিছে, কিয়নো ১১০০–১৯০০ চনৰ সময়ছোৱাত এনিমিষ্ট সমাজসমূহে ক্ৰমান্বয়ে ইছলামৰ ঠাই ল’লে। শেহতীয়া বছৰবোৰত ধৰ্মীয় মৌলবাদৰ উত্থানে মহিলাৰ মংগলৰ প্ৰতি ভাবুকি কঢ়িয়াই আনিছে।
মালিত মহিলাসকলে সন্মুখীন হোৱা সমসাময়িক সমস্যাসমূহৰ ভিতৰত নাৰীৰ বিৰুদ্ধে হিংসাৰ হাৰ অধিক৷ ইয়াৰ লগতে বাল্যবিবাহ আৰু মহিলাৰ যৌনাংগ বিকৃতকৰণ আদি অন্তৰ্ভুক্ত।
সাংস্কৃতিক পটভূমি
মালি পশ্চিম আফ্ৰিকাৰ এখন ভূমি আবদ্ধ দেশ। ১৯৬০ চনত ফ্ৰান্সৰ পৰা মালিয়ে স্বাধীনতা লাভ কৰে। উত্তৰ মালিৰ সংঘাতে দেশখনক অস্থিৰ কৰি পেলাইছিল। মালিৰ বাসিন্দা ১.৮ নিযুততকৈও অধিক আৰু ই জাতিগতভাৱে বৈচিত্ৰ্যময় আৰু ই তলত দিয়া গোটসমূহৰ দ্বাৰা গঠিত: বাম্বাৰা ৩৪.১%, ফুলানী (পেউল) ১৪.৭%, চাৰাকোলে ১০.৮%, চেনুফো ১০.৫%, ডগন ৮.৯%, মালিংকে ৮.৭%, ববো ২.৯%, ছংহাই ১.৬%, টুয়াৰেগ ০.৯%, অন্যান্য মালিয়ান ৬.১%৷ পশ্চিম আফ্ৰিকান ৰাষ্ট্ৰৰ অৰ্থনৈতিক সম্প্ৰদায়ৰ সদস্য ০.৩%, আৰু অন্যান্য ০.৪%। জনসংখ্যাৰ বিপুল সংখ্যকে ইছলাম ধৰ্ম অনুসৰণ কৰে। নগৰায়নৰ হাৰ ৪২.৪%। প্ৰজননৰ হাৰ প্ৰায় ৬ টা সন্তান/মহিলা, যিটো বিশ্বৰ ভিতৰতে সৰ্বাধিক।
শিক্ষা
ছয় বছৰৰ পৰা ১৫ বছৰ বয়সলৈকে শিক্ষা বাধ্যতামূলক। কিন্তু বহু শিশু স্কুললৈ নাযায়৷ দৰিদ্ৰতা, ল’ৰা শিক্ষাত অগ্ৰাধিকাৰ, বাল্যবিবাহ আৰু যৌন নিৰ্যাতনৰ দৰে কাৰকৰ বাবে সকলো স্তৰতে ছোৱালীৰ নামভৰ্তি ল’ৰাতকৈ কম। মহিলাৰ সাক্ষৰতাৰ হাৰ (১৫ বছৰ আৰু তাতকৈ অধিক বয়স) পুৰুষতকৈ যথেষ্ট কম: মহিলাৰ ২২.২%, আনহাতে পুৰুষৰ ৪৫.১% (২০১৫ চনৰ অনুমান মতে)।
স্বাস্থ্য সেৱা
মালি বিশ্বৰ অন্যতম দৰিদ্ৰ ৰাষ্ট্ৰ৷ ইয়াৰ স্বাস্থ্য তথা অনাময় ব্যৱস্থাৰ দুৰ্বলতাৰ বাবে দেশখনৰ স্বাস্থ্যসেৱা যথেষ্ট প্ৰভাৱিত হৈছে। মহিলাৰ স্বাস্থ্যৰ ওপৰত নেতিবাচক প্ৰভাৱ বিদ্যমান৷ যদিও চৰকাৰে উভয় লিংগৰ প্ৰাপ্তবয়স্কৰ লগতে শিশুৰ লগতে ৰাজসাহায্যযুক্ত চিকিৎসা সেৱা আগবঢ়ায়। মালিৰ সংবিধানে স্বাস্থ্যৰ অধিকাৰৰ নিশ্চয়তা প্ৰদান কৰে। নীতি সম্প্ৰদায়ৰ জড়িতকৰণ, খৰচ আদায় আৰু অত্যাৱশ্যকীয় ঔষধৰ উপলব্ধতাৰ ওপৰত ভিত্তি কৰি স্বাস্থ্যসেৱা গঢ় লৈ উঠে আৰু ইয়াক স্বাস্থ্য মন্ত্ৰালয়ে প্ৰস্তুত কৰে৷ আনহাতে ৰাষ্ট্ৰীয় স্বাস্থ্য সঞ্চালকালয়ে কাৰ্যকৰী কৰে। মালিত মাতৃৰ মৃত্যু আৰু শিশুৰ মৃত্যুৰ হাৰ অতি বেছি। আগতীয়া বিবাহ, পৰিয়াল পৰিকল্পনাৰ অভাৱ, অতি উচ্চ প্ৰজনন ক্ষমতা, মহিলাৰ যৌনাংগ বিকৃত কৰা আদিয়ে মহিলাৰ অসুস্থতাত অৰিহণা যোগাই আহিছে।
পৰিয়াল আইন
বিশেষকৈ বিবাহ বিচ্ছেদ আৰু উত্তৰাধিকাৰৰ ক্ষেত্ৰত মহিলাৰ সমান মৰ্যাদা আৰু অধিকাৰ নাই। আইনে বহুবিবাহৰ অনুমতি দিয়ে। মহিলাসকল স্বামীৰ কথা মানিবলৈ আইনগতভাৱে বাধ্য আৰু বিবাহ বিচ্ছেদ, সন্তানৰ তত্ত্বাৱধান আৰু উত্তৰাধিকাৰৰ ক্ষেত্ৰত বিশেষভাৱে স্পৰ্শকাতৰ। আনকি নাৰীৰ যি সীমিত অধিকাৰ আছে, সেইবোৰো প্ৰায়ে বলবৎ কৰা নহয়৷ শিক্ষা আৰু তথ্যৰ অভাৱৰ লগতে নাৰীক হীন বুলি গণ্য কৰা হয় সাংস্কৃতিক দৃষ্টিভংগীৰ বাবে। আইন অনুসৰি মহিলা, পৰিয়াল আৰু শিশুৰ প্ৰসাৰ মন্ত্ৰালয়ে মহিলাৰ আইনী অধিকাৰ নিশ্চিত কৰাৰ দায়িত্ব লয়।
বিবাহ
মালিত বাল্যবিবাহ সাধাৰণ কথা আৰু ইয়াক শিথিল আইন, আৰু আনকি বৰ্তমানৰ আইনসমূহো বলবৎ নকৰাৰ দ্বাৰা ইন্ধন যোগোৱা হয়। পিতৃ-মাতৃৰ সন্মতি অবিহনে বিবাহপাশত আবদ্ধ হোৱাৰ নূন্যতম বয়স ছোৱালীৰ ১৬ আৰু ল’ৰাৰ ১৮ বছৰ। ১৫ বছৰীয়া ছোৱালীয়ে পিতৃ-মাতৃৰ সন্মতি সাপেক্ষে বিবাহপাশত আবদ্ধ হ'ব পাৰে যদিহে দেৱানী ন্যায়াধীশে অনুমোদন জনায়।
মালিৰ এটা বেচৰকাৰী সংস্থাই প্ৰতিবেদন আগবঢ়াইছে যে-২০০৫ চনৰ পৰা ২০০৭ চনৰ মে’ মাহৰ ভিতৰত কমেও ১০ গৰাকী ছোৱালীয়ে (কিছুসংখ্যকৰ বয়স ১৩ বছৰৰ তলৰ) আগতীয়া বিবাহৰ ফলত হোৱা চিকিৎসাজনিত জটিলতাৰ বাবে প্ৰাণ হেৰুৱাইছিল। মালিত ১৪ বছৰ বয়সলৈকে প্ৰায় ৭৫% ছোৱালী আৰু ১৫-৪৯ বছৰ বয়সৰ ৮৯% মহিলাই যৌনাংগ বিকৃতি (FGM) কৰা বুলি অনুমান কৰা হৈছে, যিটো প্ৰথাই তেওঁলোকৰ স্বাস্থ্য বিপন্ন কৰে।
ছোৱালীৰ ওপৰত নিৰ্যাতন আৰু শোষণ
thumb|মালিৰ টুয়াৰেগ মহিলা, জানুৱাৰী ২০০৭ ছোৱালীৰ ওপৰত হোৱা নিৰ্যাতনৰ ভিতৰত বাল্যবিবাহ আৰু নাৰীৰ যৌনাংগ বিকৃত কৰা আদি অন্তৰ্ভুক্ত। শিশু নিৰ্যাতন সম্পৰ্কে চৰকাৰী বিস্তৃত পৰিসংখ্যা নাই, যিটো সমস্যা ব্যাপক। শিশুৰ ওপৰত হোৱা নিৰ্যাতন সাধাৰণতে ৰিপ'ৰ্ট কৰা নহয়। সংহতি তথা মানৱীয় কাৰ্য মন্ত্ৰালয়ৰ আৰক্ষী আৰু সমাজ সেৱা বিভাগে শিশু নিৰ্যাতন বা অৱহেলাৰ কিছুমান ৰিপৰ্ট কৰা গোচৰৰ তদন্ত আৰু হস্তক্ষেপ কৰিছে।
মালিত বাল্যবিবাহ অতি প্ৰচলিত৷ গৰিষ্ঠসংখ্যক ছোৱালীয়ে ১৮ বছৰৰ আগতে বিবাহপাশত আবদ্ধ হয়। বাল্যবিবাহ আৰু শিক্ষাৰ অভাৱৰ লগতে বহুবিবাহৰ মাজত অতি শক্তিশালী সম্পৰ্ক আছে আৰু বাল্য কইনা দ্বিতীয়, তৃতীয় বা চতুৰ্থ পত্নী হোৱাৰ সম্ভাৱনা বেছি।
২০০৪ চনত ৪৫০টা সাক্ষাৎকাৰ লোৱা চৰকাৰী অধ্যয়নত দেখা গৈছে যে যৌন শোষণৰ বাবে আটাইতকৈ বেছি বিপদত পৰা শিশুসকল হৈছে ১২ৰ পৰা ১৮ বছৰৰ ভিতৰৰ ছোৱালী যিয়ে ৰাজপথৰ ব্যৱসায়ী বা ঘৰুৱা চাকৰ হিচাপে কাম কৰিছিল, বা যিসকল গৃহহীন শিশু বা শিশু সৰবৰাহৰ বলি হৈছিল। জনসংখ্যা আৰু অৰ্থনীতিৰ প্ৰবাহ থকা অঞ্চল যেনে-সীমান্ত অঞ্চল বা পৰিবহন পথত থকা চহৰ বা খনন অঞ্চলত এনে শোষণ বেছিকৈ প্ৰচলিত আছিল। অধ্যয়নটোৱে লক্ষ্য কৰিছে যে যৌন শোষণৰ বেছিভাগ গোচৰেই ৰিপৰ্ট কৰা হোৱা নাছিল আৰু শিশুক সুৰক্ষা দিবলৈ দেশখনে নিজৰ আইন শক্তিশালী কৰাৰ পৰামৰ্শ দিছিল।
বেশ্যা ব্যৱসায় আৰু সৰবৰাহ
বেশ্যাবৃত্তি বৈধ, কিন্তু তৃতীয় পক্ষৰ কাৰ্য্যকলাপ (ক্ৰয়) অবৈধ। মালিৰ চহৰসমূহত বেশ্যাবৃত্তি সাধাৰণ আৰু সশস্ত্ৰ সংঘাতৰ বাবে ই বৃদ্ধি পাইছে।
মালি হৈছে বলপূৰ্বক শ্ৰম আৰু যৌন সৰবৰাহৰ বলি হোৱা প্ৰাপ্তবয়স্ক আৰু শিশুৰ উৎস, ট্ৰেনজিট আৰু গন্তব্যস্থান। আন্তঃৰাষ্ট্ৰীয় সৰবৰাহৰ তুলনাত আভ্যন্তৰীণ সৰবৰাহ অধিক সাধাৰণ। পশ্চিম আফ্ৰিকাৰ অন্যান্য দেশ বিশেষকৈ নাইজেৰিয়া আৰু বেনিনৰ মহিলা আৰু ছোৱালীকো মালিত বেশ্যাবৃত্তি আৰু যৌন সৰবৰাহৰ ক্ষেত্ৰত শোষণ কৰা হয়। এই মহিলাসকলক প্ৰায়ে বামাকোত বৈধ চাকৰিৰ প্ৰতিশ্ৰুতি দি নিযুক্তি দিয়া হয় যদিও তাৰ পিছত চীনৰ দ্বাৰা পৰিচালিত হোটেলকে ধৰি সমগ্ৰ মালিত যৌন সৰবৰাহৰ ক্ষেত্ৰত শোষণ কৰা হয় আৰু বিশেষকৈ সৰু সৰু খনন সম্প্ৰদায়ত। স্থানীয় আৰক্ষী আৰু জেণ্ডাৰমৰ মাজত দুৰ্নীতি আৰু সহযোগিতাৰ বাতৰি পোৱা গৈছে।
মহিলাৰ যৌনাংগ বিকৃত কৰা
গ্ৰাম্য অঞ্চলত মহিলাৰ যৌনাংগ বিকৃতি (Female Genital Mutilation, FGM) সাধাৰণতে দেখা যায় আৰু ছমাহৰ পৰা ছয় বছৰৰ ভিতৰৰ ছোৱালীৰ ওপৰত কৰা হয়। ১৪ বছৰ বয়সলৈকে প্ৰায় ৭৫% ছোৱালী আৰু ১৫-৪৯ বছৰ বয়সৰ ৮৯% মহিলাই এফ জি এম কৰা বুলি অনুমান কৰা হৈছে। ছোৱালীৰ বিবাহ প্ৰায়ে ১৩–১৫ বছৰ বয়সত হয়, গতিকে এই বয়সৰ আগতেই এফ জি এম কৰা হয়।
২০০৮ চনত চৰকাৰে এফজিএম নিৰ্মূল কৰাৰ বাবে দুটা পৰ্যায়ৰ পৰিকল্পনা আৰম্ভ কৰিছে। এফজিএমৰ বিৰুদ্ধে যুঁজ দিয়া স্থানীয় মানৱ অধিকাৰ সংস্থাসমূহৰ মতে চহৰসমূহত শৈক্ষিক পৰ্যায় (কৰ্মশালা, ভিডিঅ’, আৰু থিয়েটাৰ) অব্যাহত আছে আৰু শিক্ষিত অভিভাৱকৰ শিশুৰ মাজত এফজিএম বহু পৰিমাণে হ্ৰাস পোৱা বুলি জানিব পৰা গৈছে। বহুক্ষেত্ৰত এফজিএম অভ্যাসকাৰীসকলে অন্যান্য আয় সৃষ্টিকাৰী কাৰ্য্যকলাপৰ বিনিময়ত এই প্ৰথা বন্ধ কৰিবলৈ সন্মত হৈছে। 'নেচনেল কমিটি এগেইনষ্ট ভিলেন্স টুৱাৰ্ডছ ৱমেন'-এ এফজিএমৰ বিৰুদ্ধে যুঁজ দিয়া সকলো বেচৰকাৰী সংস্থাক সংযোগ কৰিছিল, আৰু এছ'চিয়েচন ফৰ দ্য প্ৰগ্ৰেছ এণ্ড ডিফেন্স অৱ ৱমেন (এপিডিএফ)ৰ সভানেত্ৰী প্ৰাক্তন শিক্ষক সংঘৰ নেত্ৰী ফাটৌমাটা ছাইৰে ডায়াকিটেৰ উচ্চ পৰ্যায়ৰ কামে এই প্ৰচেষ্টাৰ নেতৃত্ব দিছে৷
মালিত বিশ্বৰ ভিতৰতে এফজিএমৰ হাৰ সৰ্বাধিক৷ আংশিকভাৱে এইটোৱেই যে জনসাধাৰণৰ মাজত এই প্ৰথাৰ প্ৰতি অতি উচ্চ সমৰ্থন আছে: মালিৰ মাত্ৰ ২০% মহিলা আৰু ২১% পুৰুষেহে এই প্ৰথা শেষ হ’ব লাগে বুলি ভাবে।
মহিলাৰ প্ৰেচাৰ গোট (Pressure Group)
thumb|মালিৰ এগৰাকী বিশিষ্ট ৰাজনীতিবিদ, লেখিকা আৰু কৰ্মী আমিনাটা ট্ৰাওৰে। মালিৰ সামান্য সংখ্যক মহিলা সমাজৰ উচ্চতম স্তৰলৈ উন্নীত হৈছে আৰু তেওঁও তাৰ ভিতৰত অন্যতম। কেইবাটাও মহিলা অধিকাৰ সংগঠন, যেনে: এছ'চিয়েচন অৱ মালিয়ান উইমেন ল'য়াৰ্ছ, এছ'চিয়েচন অৱ উইমেন ইন ল এণ্ড ডেভেলপমেণ্ট, কালেকটিভ অৱ উইমেনছ এছ'চিয়েচন, আৰু এছ'চিয়েচন ফৰ দ্য ডিফেন্স অৱ ৱমেনছ ৰাইটছ (এছ'চিয়েচন প'ৰ লে প্ৰগ্ৰেছ এট লা ডিফেন্স ডেছ ড্ৰ'ইটছ ডেছ ফেমছ)। Maliennes – APDF), আইনী বৈষম্যসমূহক নিৰীক্ষণ কৰিবলৈ কাম কৰিছে৷ এই গোটসমূহে মহিলাসকলক আইনী সহায় আগবঢ়াইছিল আৰু মহিলাৰ অধিকাৰৰ প্ৰসাৰৰ বাবে শৈক্ষিক প্ৰসাৰত দণ্ডাধীশ, আৰক্ষী বিষয়া তথা ধৰ্মীয় আৰু পৰম্পৰাগত নেতাসকলক লক্ষ্য কৰি লৈছিল।
অৰ্থনৈতিক অধিকাৰ আৰু প্ৰৱেশ
মহিলাসকলৰ কৰ্মসংস্থাপন আৰু অৰ্থনৈতিক তথা শৈক্ষিক সুবিধাৰ সুবিধা সীমিত। শ্ৰম আইনত জাতি, লিংগ, ধৰ্ম, ৰাজনৈতিক মতামত, জাতীয়তা বা জাতিগত ভিত্তিত নিয়োগ আৰু বৃত্তিৰ বৈষম্য নিষিদ্ধ কৰা হৈছে; কিন্তু ইয়াক ফলপ্ৰসূভাৱে বলবৎ কৰা নহয়। মালিৰ বেছিভাগ মহিলাই অনানুষ্ঠানিক খণ্ড আৰু কৃষি কৰ্মত কাম কৰে। আনুষ্ঠানিক খণ্ডৰ প্ৰধান নিয়োগকৰ্তা চৰকাৰে মহিলাসকলক একেধৰণৰ কামৰ বাবে পুৰুষৰ দৰেই দৰমহা দিয়ে বুলি কোৱা হয়, কিন্তু চাকৰিৰ বৰ্ণনাৰ পাৰ্থক্যৰ ফলত দৰমহাৰ বৈষম্যৰ সৃষ্টি হয়।
২০০৪–০৮ চনত মহিলাৰ মৰ্যাদা বৃদ্ধিৰ বাবে ৰাষ্ট্ৰীয় কাৰ্য্য পৰিকল্পনাৰ অধীনত চৰকাৰে পুৰুষ আৰু মহিলাৰ মাজত বৈষম্য হ্ৰাস কৰাৰ লগতে পশ্চিম আফ্ৰিকান ৰাষ্ট্ৰৰ অৰ্থনৈতিক সম্প্ৰদায়ৰ ভিতৰত আৰু সমগ্ৰ আফ্ৰিকাত মহিলাৰ মাজত সংযোগ সৃষ্টিৰ প্ৰচেষ্টা অব্যাহত ৰাখিছিল।
ৰাজনীতিত নাৰী
মালিৰ এগৰাকী বিশিষ্ট ৰাজনীতিবিদ, লেখিকা আৰু কৰ্মী হৈছে আমিনাটা ট্ৰাওৰে। মালিৰ সামান্য সংখ্যক মহিলা সমাজৰ উচ্চতম স্তৰলৈ উন্নীত হৈছে।মালিৰ সামান্য সংখ্যক মহিলাই ব্যৱসায়, শিক্ষা আৰু চৰকাৰৰ উচ্চতম পৰ্যায়ত উপনীত হৈছে৷ মালিৰ ৰাষ্ট্ৰীয় বিধানসভাত মহিলাসকলে কেইবাটাও চৰকাৰী মন্ত্ৰী পদ আৰু আসন লাভ কৰিছে। লেখিকা আৰু ৰাজনৈতিক কৰ্মী আমিনাতা ড্ৰামানে ট্ৰাওৰে মালিৰ সংস্কৃতি আৰু পৰ্যটন মন্ত্ৰী, ৰাষ্ট্ৰসংঘৰ উন্নয়ন কাৰ্যসূচীৰ সমন্বয়ক আৰু আন্তঃৰাষ্ট্ৰীয় প্ৰেছ সেৱাৰ ব’ৰ্ডৰ সদস্য হিচাপে কাৰ্যনিৰ্বাহ কৰি আহিছে।
তথ্যউৎস
শ্ৰেণী:দেশভেদে নাৰী শ্ৰেণী:নাৰীবাদ শ্ৰেণী:নাৰীৰ অধিকাৰ শ্ৰেণী:নাৰীৰ বিৰুদ্ধে প্ৰচলিত প্ৰথা শ্ৰেণী:নাৰীৰ বিৰুদ্ধে হিংসা শ্ৰেণী:নাৰীৰ স্বাস্থ্য
গুগল ট্ৰান্সলেট
গুগল ট্ৰান্সলেট হৈছে এটা ভাষাৰ পৰা আন এটা ভাষালৈ লিখনি ভাঙনি কৰিবলৈ গুগলে সজা এবিধ বিনামূলীয়া বহুভাষিক যান্ত্ৰিক ভাঙনি সেৱা। ই এণ্ড্ৰইড আৰু আই.অ’.এছ.ত মোবাইল এপ আৰু ৱেব আন্তঃপৃষ্ঠ হিচাপে আছে। মে',২০২২ লৈকে গুগল ট্ৰান্সলেটত ১৩৩ টা ভাষা সংযোগ কৰা হৈছে।
ভাষা
তলত দিয়া ভাষাবিলাক গুগল ট্ৰান্সলেটত বৰ্তমান উপলব্ধ।
বাহ্যিক সংযোগ
শ্ৰেণী:ৱেবছাইট শ্ৰেণী:ছফ্টৱেৰ শ্ৰেণী:গুগল শ্ৰেণী:মোবাইল এপ
ৰাজনীতিত মহিলা
বহুতো দেশত, চৰকাৰ আৰু বিভিন্ন প্ৰতিষ্ঠানত মহিলাসকলক কম প্ৰতিনিধিত্ব কৰা দেখা যায়। এই প্ৰৱণতা ঐতিহাসিক কালৰ পৰা এতিয়াও অব্যাহত আছে যদিও বহুখিনি হ্ৰাস পাইছে। মহিলাসকল ক্ৰমান্বয়ে ৰাষ্ট্ৰীয় আৰু চৰকাৰৰ বহুতো মুৰব্বী পদত নিৰ্বাচিত হোৱা দেখা গৈছে। অক্টোবৰ ২০১৯ লৈকে, ৰাষ্ট্ৰীয় পৰ্যায়ৰ সংসদত মহিলাৰ বিশ্বব্যাপী অংশগ্ৰহণৰ হাৰ হৈছে ২৪.৫%। ২০১৩ চনত সকলো ৰাষ্ট্ৰীয় নেতাৰ ৮% আৰু ৰাষ্ট্ৰপতিপদৰ সকলো পদৰ ২% মহিলা আছিল। তদুপৰি, মহিলাই প্ৰধানমন্ত্ৰী আৰু ৰাষ্ট্ৰপতিৰ কাৰ্যভাৰ গ্ৰহণ কৰা বেছিকৈ দেখা গৈছে যোৱা দুটা দশকৰ ভিতৰত। মহিলাসকলে ৰাজনৈতিক জীৱনত অংশগ্ৰহণ কৰাৰ আৰু ৰাজনৈতিক নেতা হোৱাৰ প্ৰক্ৰিয়াত বহুতো প্ৰত্যাহ্বানৰ সন্মুখীন হয়। বিশ্বৰ কেইবাখনো দেশে স্থানীয়ৰ পৰা ৰাষ্ট্ৰীয় আৰু আন্তঃৰাষ্ট্ৰীয় পৰ্যায়লৈ সকলো স্তৰত চৰকাৰত মহিলাৰ অংশগ্ৰহণ কিদৰে বৃদ্ধি কৰিব পাৰি তাৰ প্ৰচেষ্টা চলাই আহিছে। অৱশ্যে, বৰ্তমান সময়ত অধিকসংখ্যক মহিলাই নেতৃত্বৰ পদবী অনুসৰণ কৰি আছে। বিশ্বজুৰি ৰাষ্ট্ৰসমূহে আন্তৰ্জাতিক মহিলা দিৱস উদযাপন কৰাৰ লগে লগে, মহিলা নেত্ৰী থকা দেশৰ সংখ্যা বিস্তাৰিত হʼব ধৰিছে। কিন্তু তালিকাখন এতিয়াও তুলনামূলকভাৱে সৰু, আৰু আনকি যেতিয়া মহিলাসকলে ক্ষমতাত স্থান লাভ কৰিছেও, তেওঁলোকে দীৰ্ঘদিন ধৰি কেতিয়াবাহে নেতৃত্ব দিব পাৰিছে।
২০১৪ আৰু ২০১৬ চনত বিশ্ব অৰ্থনৈতিক মঞ্চৰ দ্বাৰা অধ্যয়ন কৰা ১৪৬খন ৰাষ্ট্ৰৰ (৩৮%) ভিতৰত ৫৬খন দেশত যোৱা অৰ্ধ-শতিকাত কমেও এবছৰৰ বাবে চৰকাৰ বা ৰাজ্যৰ এগৰাকী মহিলা মুৰব্বী আছিল। ইয়াৰে ৩১খন দেশত, মহিলাসকলে পাঁচ বছৰ বা তাতকৈ কম সময়ৰ বাবে নেতৃত্ব দিছে; ১০খন দেশত তেওঁলোকে মাত্ৰ এবছৰৰ বাবে নেতৃত্ব দিছে। দেশসমূহৰ বিশ্ব অৰ্থনৈতিক মঞ্চৰ তালিকাত অন্তৰ্ভুক্ত নোহোৱা মাৰ্শ্বেল দ্বীপপুঞ্জতো এবছৰধৰি এগৰাকী মহিলা নেত্ৰী দিছিল। পিউ ৰিচাৰ্চ চেণ্টাৰৰ এক পৃথক বিশ্লেষণ অনুসৰি কমেও ১৩খন অতিৰিক্ত দেশত মহিলা নেত্ৰী আছে যি এবছৰতকৈ কম সময় কাৰ্যভাৰ গ্ৰহণ কৰিছিল। এই দেশবোৰৰ ভিতৰত ইকুৱেডৰ আৰু মাদাগাস্কাৰত মুঠ দুদিনৰ বাবে মহিলা নেতৃবৃন্দ আছিল। দক্ষিণ আফ্ৰিকাত এগৰাকী মহিলা ১৪ ঘণ্টাৰ বাবে ৰাষ্ট্ৰপতি আছিল, কিন্তু তেওঁ আগতে অলপ সময়ৰ বাবে কাৰ্যকৰী ৰাষ্ট্ৰপতি হিচাপে কাৰ্যনিৰ্বাহ কৰিছিল; তিনিওখন দেশতে, মহিলা নেত্ৰীসকলক পুৰুষৰ দ্বাৰা প্ৰতিষ্ঠাপিত কৰা হৈছিল।
ৰাষ্ট্ৰপতি আৰু প্ৰধানমন্ত্ৰী
স্বতন্ত্ৰ মহিলা বিষয়াসকলৰ সাধাৰণতে উচ্চ স্তৰৰ শিক্ষা থাকে আৰু ৰাজনৈতিকভাৱে বিশিষ্ট বা উচ্চ-শ্ৰেণীৰ পৰিয়ালৰ সৈতে ঘনিষ্ঠ সম্পৰ্ক থাকা দেখা যায়। এখন দেশত মহিলাৰ সাধাৰণ স্থিতিয়ে এগৰাকী মহিলাই কাৰ্যবাহী পদত উপনীত হ'ব নে নাই সেয় নিৰ্ণয় নকৰে। বৰঞ্চ দেখা গৈছে যে যিবোৰ দেশত মহিলাৰ সামাজিক স্থিতি পুৰুষৰ তুলনাত পিছ পৰি আছে, সেই দেশবোৰতহে মহিলা কাৰ্যবাহীসকলে নিয়মীয়াকৈ ক্ষমতালৈ আহিছে।
মহিলাসকলে দীৰ্ঘদিন ধৰি ৰাষ্ট্ৰপতি বা প্ৰধানমন্ত্ৰী হ'বলৈ অধিক উন্নত দেশত সংগ্ৰাম কৰি আহিছে। ইজৰাইলত ১৯৬৯ চনত প্ৰথম মহিলা প্ৰধানমন্ত্ৰী নিৰ্বাচিত হৈছিল কিন্তু পুনৰ কেতিয়াও এনে হোৱা নাছিল। আনহাতে, আমেৰিকা যুক্তৰাষ্ট্ৰত কোনো মহিলা ৰাষ্ট্ৰপতি এতিয়ালৈ হোৱা নাই। ২০২১ চনত ইষ্টোনিয়া প্ৰথম খন দেশ হিচাপে পৰিগণিত হয় য'ত এগৰাকী মহিলা নিৰ্বাচিত ৰাষ্ট্ৰপ্ৰধান আৰু চৰকাৰৰ মুৰব্বী নিৰ্বাচিত হয়। (প্ৰত্যক্ষভাৱে নিৰ্বাচিত হোৱাৰ ক্ষেত্ৰত, প্ৰথম দেশ য'ত এগৰাকী নিৰ্বাচিত মহিলা ৰাষ্ট্ৰপ্ৰধান আৰু নিৰ্বাচিত মহিলা মুৰব্বী দুয়োগৰাকী হৈছে মলডোভা, ২০২১ চনত)।
ৰাষ্ট্ৰীয় সংসদসমূহ
সমগ্ৰ বিশ্বৰ ৰাষ্ট্ৰীয় সংসদত মহিলাৰ অনুপাত বাঢ়ি আহিছে, কিন্তু তেওঁলোকৰ এতিয়াও প্ৰতিনিধিত্ব কম হৈ আছে। ১ এপ্ৰিল, ২০১৯ লৈকে ৰাষ্ট্ৰীয় বিধানসভাসমূহত মহিলাৰ বিশ্বব্যাপী গড় হৈছে ২৪.৩ শতাংশ। একে সময়তে, দেশবোৰৰ মাজত বৃহৎ পাৰ্থক্য বিদ্যমান। উদাহৰণ স্বৰূপে ৰৱাণ্ডা, কিউবা আৰু বলিভিয়াৰ দৰে দেশত য'ত মহিলাৰ প্ৰতিনিধিত্বৰ হাৰ সৰ্বাধিক, তাৰ তুলনাত শ্ৰীলংকাৰ সংসদত মহিলাৰ অংশগ্ৰহণৰ হাৰ যথেষ্ট কম। ২০১৯ চনৰ শীৰ্ষ দহখন দেশৰ ভিতৰত তিনিখন লেটিন আমেৰিকা (বলিভিয়া, কিউবা আৰু মেক্সিকো)ত আছিল, আৰু আমেৰিকানসকলে যোৱা ২০ বছৰত সৰ্বাধিক মুঠ পৰিৱৰ্তন দেখিছে।
নিম্ন বা একক সদনত মহিলাৰ শতাংশ অৱৰোহী ক্ৰমত তালিকাভুক্ত কৰি ১৯২খন দেশৰ ভিতৰত, ৰাষ্ট্ৰীয় সংসদত মহিলাৰ সৰ্বাধিক প্ৰতিনিধিত্ব থকা শীৰ্ষ ২০খন দেশ তলত দেখোওৱা হৈছে (1 জানুৱাৰী, ২০২০ তাৰিখলৈকে তথ্য প্ৰতিফলিত কৰা পৰিসংখ্যা):
মন কৰিব যে আন্তৰ্জাতিক আই.ডি.ই.এ., ষ্টকহম বিশ্ববিদ্যালয় আৰু আন্তঃ-সংসদীয় ইউনিয়নৰ পৰা ফেব্ৰুৱাৰী 2014 লৈকে নতুন পৰিসংখ্যা উপলব্ধ।
যদিও ৮৬% দেশে তেওঁলোকৰ ৰাষ্ট্ৰীয় আইনসভাত কমেও ১০% মহিলাৰ সংখ্যাৰ ওচৰ পাইছে, বহু কমেই ২০% আৰু ৩০% ৰেখা অতিক্ৰম কৰিছে। জুলাই ২০১৯ লৈকে, মাত্ৰ ২৩% সাৰ্বভৌম ৰাষ্ট্ৰৰ সংসদত ৩০% ৰো অধিক মহিলা আছিল। মুখ্যত ইংৰাজী ভাষী গণতান্ত্ৰিক দেশবোৰ শীৰ্ষ ৪০% স্থানত আছে। নিউজিলেণ্ডে সংসদৰ ৪৮.৩% মহিলাৰ সৈতে ৫ নম্বৰত আছে। যুক্তৰাজ্যত (নিম্ন সদনত ৩২.০%, উচ্চ সদনত ২৬.৪%) ৩৯ নম্বৰত আছে, আনহাতে অষ্ট্ৰেলিয়া (নিম্ন সদনত ৩০.৫%, উচ্চ সদনত ৪৮.৭%) ১৮৯ খন দেশৰ ভিতৰত ৪৭ নম্বৰত আছে। কানাডা ৬০ (২৯.৬% নিম্ন সদন, ৪৬.৭% উচ্চ সদন) স্থানত আছে, আনহাতে আমেৰিকা যুক্তৰাজ্য ৭৮ (নিম্ন সদনত ২৩.৬%, উচ্চ সদনত ২৫.০%) স্থানত আছে। ৰাষ্ট্ৰীয় সংসদৰ এই সকলোবোৰ নিম্ন আৰু/বা উচ্চ সদন পোনপটীয়াকৈ নিৰ্বাচিত নহয়; উদাহৰণ স্বৰূপে, কানাডাত, উচ্চ সদনৰ (চিনেট) সদস্যসকলক নিযুক্তি দিয়া হয়।
সঞ্জীৱ সান্যাল
সঞ্জীৱ সান্যাল (Sanjeev Sanyal) এজন ভাৰতীয় অৰ্থনীতিবিদ, লেখক আৰু জনপ্ৰিয় ইতিহাসবিদ। তেওঁ ভাৰতৰ প্ৰধানমন্ত্ৰীৰ অৰ্থনৈতিক পৰামৰ্শদাতা পৰিষদৰ সদস্য, আৰু ২০১৭ চনৰ পৰা আৰম্ভ হোৱা ভাৰতৰ অৰ্থনৈতিক জৰীপৰ ছটা সংস্কৰণ প্ৰস্তুত কৰাত তেখেতে সহায় কৰিছে। সান্যালে ভাৰতীয় ইতিহাসৰ ওপৰত কেইবাখনো গ্ৰন্থ লিখি মিশ্ৰিত সমালোচনা লাভ কৰিছে।
প্ৰাথমিক জীৱন আৰু শিক্ষা
কলকাতাত জন্মগ্ৰহণ কৰা সঞ্জীৱ সান্যালে ছেইণ্ট জেভিয়াৰ স্কুল আৰু ছেইণ্ট জেমছ স্কুলত অধ্যয়ন কৰিছিল। তেওঁ শ্ৰী ৰাম কলেজ অৱ কমাৰ্চৰ পৰা অৰ্থনীতিত স্নাতক ডিগ্ৰী লাভ কৰাৰ পিছত সান্যালে ছেইণ্ট জন কলেজৰ পৰা স্নাতকোত্তৰ ডিগ্ৰী লাভ কৰে (১৯৯২–১৯৯৫), য'ত তেওঁ ৰোডছ স্কোলাৰ আছিল।
কৰ্মজীৱন
২০০৮ চনলৈকে সান্যালে ডয়চে বেংকত কাম কৰিছিল আৰু লেণ্ড অৱ দ্য চেভেন ৰিভাৰ্ছৰ গৱেষণা আৰু লিখাৰ কাম কৰিছিল আৰু ২০১১ চনত তেখেত ভাৰতলৈ উভতি আহে। ২০১৫ চনত ডয়চে বেংকৰ পৰা পদত্যাগ কৰাৰ সময়ত তেখেত বেঙ্কৰ এজন পৰিচালন সঞ্চালক আৰু গোলকীয় কৌশলবিদ আছিল।
২০১৭ চনত তেখেতে ভাৰতীয় বিত্ত মন্ত্ৰালয়ৰ প্ৰধান অৰ্থনৈতিক উপদেষ্টা হিচাপে নিযুক্তি লাভ কৰে আৰু সেই চাকৰিটোত ভাৰতৰ অৰ্থনৈতিক জৰীপৰ ছটা সংস্কৰণ প্ৰস্তুত কৰাত সহায় কৰে। ২০২২ চনৰ ফেব্ৰুৱাৰী মাহত তেখেত প্ৰধানমন্ত্ৰীৰ অৰ্থনৈতিক পৰামৰ্শদাতা পৰিষদৰ সদস্য হিচাপে নিযুক্তি লাভ কৰে।
দৰ্শনসমূহ
সান্যাল নেহৰুৰ সমাজবাদৰ সমালোচক যি তেওঁ "আভ্যন্তৰীণভাৱে চোৱা সাংস্কৃতিক মনোভাৱ"ৰ পৰা উদ্ভৱ হোৱা বুলি গণ্য কৰে। নেহৰু আৰু পি. সান্যালে ১৯৯১ চনৰ উদাৰীকৰণ সংস্কাৰক ভাৰতীয় নৱজাগৰণৰ আগজাননী হিচাপে প্ৰশংসা কৰে, আৰু অৰ্থনৈতিক বিষয়সমূহত জটিল অভিযোজিত ব্যৱস্থাৰ কাঠামো প্ৰয়োগৰ বাবে যুক্তি আগবঢ়ায়।
তেখেতৰ মতে, ভাৰতৰ ইতিহাস-লেখাক "ঔপনিৱেশিক, নেহৰুবাদী আৰু মাৰ্ক্সবাদী" পক্ষপাতিত্বৰে বিকৃত কৰা হৈছে। সেয়েহে সান্যালৰ মতে প্ৰাথমিক উৎসসমূহ "সঠিকভাৱে পুনৰ বিবেচনা" কৰি ইতিহাসৰ "পুনৰ্লিখন"ৰ প্ৰয়োজন হৈছে। দ্য অ'চেন অৱ চুৰ্ণত সান্যালে যুক্তি আগবঢ়াইছে যে অশোকৰ মানৱীয় প্ৰতিচ্ছবি অংকন কৰাত ব্যৱহৃত প্ৰাথমিক উৎসসমূহকো গণহত্যাকাৰী অত্যাচাৰী হিচাপে পুনৰ নিৰ্মাণ কৰিবলৈ ব্যাখ্যা কৰিব পাৰি। সান্যালৰ মতে অশোকে কলিংগ যুদ্ধত হোৱা বিলাপৰ বাবে বৌদ্ধ ধৰ্ম গ্ৰহণ কৰা নাছিল বৰঞ্চ জৈনসকলৰ ৰাজনৈতিক হেঁচাতহে বৌদ্ধ ধৰ্ম গ্ৰহণ কৰিছিল। অশোকক "আধুনিক মৌলবাদী"ৰ সৈতে তুলনা কৰিবলৈ আন বহুতো উৎসৰ বিচৰা হৈছে, যাৰ ধৰ্ম মহামাতাসকল আছিল "ধৰ্মীয় আৰক্ষী"। আনহাতে ধৰ্মীয় সহনশীলতাৰ বিষয়ে বিখ্যাত আদেশসমূহক অপপ্ৰচাৰ হিচাপে পঢ়া হয়।
স্তম্ভলেখক
হিন্দুস্তান টাইমছ, প্ৰজেক্ট চিণ্ডিকেট, দ্য ইকনমিক টাইমছ, লাইভ মিন্ট, বিজনেছ ষ্টেণ্ডাৰ্ড, আৰু আন কেইবাটাও প্ৰকাশনৰ বাবে সান্যাল স্তম্ভলেখক।
তথ্যসূত্ৰ
শ্ৰেণী:লেখক শ্ৰেণী:অৰ্থনীতিবিদ শ্ৰেণী:ইতিহাসবিদ শ্ৰেণী:ভাৰতৰ ইতিহাসবিদ শ্ৰেণী:জীৱিত ব্যক্তি শ্ৰেণী:ভাৰতৰ ব্যক্তি
ৰাষ্ট্ৰীয় জনতা দল
ৰাষ্ট্ৰীয় জনতা দল (Rashtriya Janata Dal) চমুকৈ আৰজেডি হৈছে ভাৰতীয় ৰাজনৈতিক দল। এই দলটো ভাৰতৰ বিহাৰ আৰু ঝাৰখণ্ড ৰাজ্যত অৱস্থিত। ১৯৯৭ চনত লালু প্ৰসাদ যাদৱে ৰাষ্ট্ৰীয় জনতা দলৰ প্ৰতিষ্ঠা কৰিছিল।
ইতিহাস
১৯৯৭ চনৰ ৫ জুলাই তাৰিখে লালু প্ৰসাদ যাদৱ, ৰঘুবংশ প্ৰসাদ সিং, মহম্মদ চাহাবুদ্দিন, আব্দুল বাৰি ছিদ্দিকী, কান্তি সিং, মহম্মদ তাছলিমুদ্দিনৰ লগতে সোতৰজন লোকসভা সাংসদ আৰু আঠজন ৰাজ্যসভাৰ সাংসদৰ লগতে নতুন দিল্লীত সমৰ্থকসকলে নতুন ৰাজনৈতিক দল গঠন কৰে। ৰাষ্ট্ৰীয় জনতা দলটো জনতা দলৰ বিচ্ছেদ হিচাপে গঠন হৈছিল। লালু প্ৰসাদ আৰজেডিৰ প্ৰথম সভাপতি হিচাপে নিৰ্বাচিত হয়। ই বাওঁপন্থী চিন্তাধাৰাৰ ৰাজনৈতিক দল।
১৯৯৮ চনৰ মাৰ্চ মাহৰ ৰাষ্ট্ৰীয় নিৰ্বাচনত আৰজেডিয়ে ১৭খন লোকসভাৰ আসন লাভ কৰিছিল যদিও আন কোনো ৰাজ্যত বিশেষ অগ্ৰগতি লাভ কৰিবলৈ সক্ষম হোৱা নাছিল। সেই বছৰৰ শেষৰ ফালে ভাৰতীয় জনতা পাৰ্টিৰ বিৰোধী, ধৰ্মনিৰপেক্ষ মিত্ৰজোঁট হিচাপে মুলায়ম সিং যাদৱৰ সমাজবাদী পাৰ্টিৰ সৈতে দলটোৱে মিত্ৰতা কৰে যদিও মিত্ৰজোঁটে কোনো ধৰণৰ ব্যাপক সমৰ্থন লাভ কৰাত ব্যৰ্থ হয়।
জামুগুৰিহাট
জামুগুৰি হাট  শোণিতপুৰ জিলাৰ অন্তৰ্গত জামুগুৰিহাট এখন সৰু চহৰ। জামুগুৰি হাটক নতুনকৈ চহৰ অঞ্চল বুলি পৰিকল্পনা কৰা হৈছে। ২০২২ চনৰ মাৰ্চমাহত জামুগুৰি-চতিয়া পৌৰসভাৰ প্ৰথমটো নিৰ্বাচনৰ ফলাফল ঘোষণা হৈ যায়। এই অঞ্চলটো ব্ৰহ্মপুত্ৰ নদীৰ উত্তৰ দিশে অৱস্থিত। অঞ্চলটো কলা-কৃষ্টিৰ দিশেৰে এটি চহকী অঞ্চল। মূলতঃ হিন্দু লোক প্ৰধান অঞ্চলটোৰ সৰ্বত্ৰ শান্তি বিৰাজমান। ২০০ বছৰ পুৰণি বাৰেচহৰীয়া ভাওনা মহোৎসৱ ৰ বাবে জামুগুৰি হাট বিখ্যাত।
ভৌগোলিক অৱস্থান
বৃহৎ জামুগুৰি অঞ্চলটো ব্ৰহ্মপুত্ৰ নদীৰ উত্তৰ পাৰে গুৱাহাটী মহানগৰৰ পৰা ২৪৪কিলোমিটাৰ আৰু তেজপুৰ চহৰৰ পৰা ৪৫কিলোমিটাৰ দূৰৈত অৱস্থিত। এই অঞ্চলটো উত্তৰে ২৬.৭৩° অক্ষাংশ আৰু পূৱে ৯২.৯৩° দ্ৰাঘিমাংশ। মূলতঃ চাহ আৰু ধান খেতিৰ ওপৰতেই এই চহৰৰ অৰ্থনৈতিক অৱস্থা নিৰ্ভৰশীল। ২০০১ চনৰ লোকপিয়ল অনুসৰি অঞ্চলটোৰ ১৯,৭৪৩ জনসংখ্যা মুঠ ৫২খন গাঁৱত বিভক্ত। অঞ্চলটোত মূলতঃ অসমীয়া, নেপালী, বঙালী, মুছলমান লোক সকলে সম্প্ৰীতিৰে বাস কৰে। সৰ্বমুঠ ৬০টা নামঘৰ আৰু মন্দিৰ এই অঞ্চলত আছে। মুঠ জনসংখ্যাৰ প্ৰায় ১৫% লোক চৰকাৰী চাকৰিয়াল,৩৫% লোকে ব্যৱসায়-বাণিজ্যৰ বিপৰীতে ৫০% লোক খেতি-বাতিৰ সৈতে জড়িত। কাণী দিকৰাই আৰু জিয়াভৰলী নৈৰ মাজৰ এই জামুগুৰিৰ উত্তৰ পাৰত ছিজোচা বনভোজ স্থলী আৰু দক্ষিণ পাৰত কাজিৰঙা ৰাষ্ট্ৰীয় উদ্যান আছে।
জলবায়ু
গ্ৰীষ্মকালীন উষ্ণতাৰ বিপৰীতে শীতকালত ফেব্ৰুৱাৰী মাহৰ মাজভাগলৈ নিশা উষ্ণতা যথেষ্ট নিম্নগামী হয়। পুৱাৰ ভাগত ডাঠ কুঁৱলী পৰে। সম্পূৰ্ণ বছৰটোত তাপমাত্ৰা ১৫°ৰ পৰা ২৩°ৰ ভিতৰত থাকে। অঞ্চলটোৰ জলবায়ু বিভিন্ন প্ৰকাৰৰ খেতিৰ বাবে উপযোগী
শিক্ষানুষ্ঠান সমূহ
শিক্ষাৰ দিশেৰে জামুগুৰিহাট এখন উন্নত ঠাই। এই অঞ্চলটোত ২০০খন চৰকাৰী এল.পি স্কুল, ২০খন এম.ই স্কুল, ৮খন চৰকাৰী উচ্চ মাধ্যমিক বিদ্যালয় থকাৰ উপৰিও ৪খন উচ্চতৰ মাধ্যমিক বিদ্যালয় আৰু এখন চৰকাৰী মহাবিদ্যালয়(ত্যাগবীৰ হেম বৰুৱা মহাবিদ্যালয়) আছে। বৃহত্তৰ ন-দুৱাৰ অঞ্চলৰ এইখনেই একমাত্ৰ উচ্চ শিক্ষাৰ প্ৰতিষ্ঠান। এই মহাবিদ্যালয়খন ১৯৬৩ চনতেই জামুগুৰিহাটৰ মূল কেন্দ্ৰৰ পৰা ৩ কিলোমিটাৰ দূৰৈত অৱস্থিত কুসুমটোলা অঞ্চলত তেতিয়াৰ ৫২নং ৰাষ্ট্ৰীয় ঘাইপথ(এতিয়া ১৫নং ৰাষ্ট্ৰীয় ঘাইপথ বুলি নামকৰণ হ'ল)ৰ দাঁতিত প্ৰতিষ্ঠিত হয় । আনহাতে ১৯২৫চনতেই প্ৰতিষ্ঠিত জামুগুৰি উচ্চতৰ মাধ্যমিক বিদ্যালয় খনেই বৃহত্তৰ জামুগুৰি হাট অঞ্চলৰ প্ৰথমখন উচ্চতৰ মাধ্যমিক বিদ্যালয়। বৰ্তমান কেইবাখনো ব্যক্তিগতখণ্ডৰ অসমীয়া আৰু ইংৰাজী মাধ্যমৰ বিদ্যালয় আৰু এখন জুনিয়ৰ কলেজ(কলা আৰু বাণিজ্য শাখা) প্ৰতিষ্ঠাপন হৈছে।
জামুগুৰি হাটৰ সংস্কৃতি
অসমীয়া সংস্কৃতিৰ উৰ্বৰ ক্ষেত্ৰ জামুগুৰি হাট বাৰেচহৰীয়া ভাওনা মহোৎসৱৰ বাবে বিখ্যাত। ইয়াৰোপৰি বৰপুখুৰী পাৰৰ মুকলি বিহু, কোঁচ গাঁৱৰ কালীয়দমন ভাওনা, পাতলৰ চুক গাঁৱৰ বোকা খেছা ভাওনা আদি অনুষ্ঠান বোৰৰ বাবেই জামুগুৰি সংস্কৃতিৰ দিশেৰে চহকী
বাৰেচহৰীয়া ভাওনা মহোৎসৱ
বাৰেচহৰীয়া ভাওনা অসমৰ শোণিতপুৰ জিলাৰ জামুগুৰি হাটত প্ৰতি ৫ বছৰৰ অন্তৰত অনুষ্ঠিত হোৱা ভাওনা মহোৎসৱ। 'বাৰে' মানে অনেক আৰু 'চহৰীয়া' মানে ৰাইজ। গতিকে অনেক গাঁৱৰ ৰাইজ একগোট হৈ যি ভাওনা উদযাপন কৰে সেয়াই বাৰেচহৰীয়া ভাওনা। এই ভাওনাই প্ৰায় ২১৩ বছৰ ধৰি এই অঞ্চলৰ ঐতিহ্য বহন কৰি আহিছে। আনুমানিক ১৭৯৭-৯৮ চনৰ পৰা বৰ্তমানলৈকে জামুগুৰি হাটত এই ভাওনা অনুষ্ঠিত হৈ আহিছে।
বাঘভেটা মহোৎসৱ
বাঘভেটা জামুগুৰি হাটৰ এটি বিলুপ্ত ঐতিহ্য। জামুগুৰি হাট, অসমৰ শোণিতপুৰ জিলাৰ ঐতিহাসিক গুৰুত্বৰ এটি স্থান। বাঘভেটাৰ ঐতিহ্য লাহে লাহে হেৰাই গৈ এতিয়া লুপ্ত। এতিয়ালৈ আগৰ সেই বনো নাই। আনকি বাঘৰ সংখ্যাওঁ অবিশ্বাস্যভাবে কমি গ'ল। বৰ্তমান সময়ত বাঘৰ লগতে অন্যান্য বনৰীয়া জন্তুৰ বধ অবৈধ ঘোষণা হৈছে। পূৰ্ৱতে জামুগুৰি হাট ও অন্যান্য স্থানত জিয়া-ভৰলী নদীৰ পূবদিশে বাঘ ও অন্যান্য বন্য জন্তুৰ সন্ত্ৰাস লক্ষণীয় আছিল। এই অঞ্চলৰ মানুহৰ আৱাসস্থলৰ পৰা বাঘ বোৰ নোহোৱা কৰিবৰ বাবে জিয়া ভৰলী নদীৰ পূৰ্ব অংশৰ নাগৰিকসকল একত্ৰিত হৈছিল আনকি অতি শীঘ্ৰেই এই স্থানত এটি বাঘ ভেটাৰ উৎসৱ অনুষ্ঠিত কৰিবলৈ সম্মত হয়। সেই সময়ত বাঘ হত্যা কৰাটো অপৰাধ নাছিল। বাঘ ধৰিবৰ বাবে গ্ৰাম্য অঞ্চলৰ মানুহ বোৰে মৰাপাতৰ জৰী প্ৰস্তুত কৰিবলৈ আৰম্ভ কৰে। নিৰ্দিষ্ট দিনৰ পূৰ্বেই এই উৎসৱৰ খবৰ সমস্ত অঞ্চলত বিয়পাই দিয়া হ'ল। বাঘ ধৰিবৰ বাবে মানুহ বোৰে মৰাপাতৰ প্ৰকাণ্ড জাল আৰু অন্যান্য অস্ত্ৰৰে সৈতে অধিৰ আগ্ৰহেৰে আগবাঢ়ি আহিল।
বাঘ ধৰাৰ পদ্ধতি দুটা আছিল। প্ৰথম পদ্ধতিত, বাঘৰ তিনওঁফালে জাল ব্যবহাৰ কৰা হৈছিল, আৰু আনফালে আছিল বাঘভেটিবলৈ ওলাই অহা সমগ্ৰ জামুগুৰি বাসি ৰাইজ। এই প্ৰক্ৰিয়াত, যদি বাঘটো জালৰ মাজেৰে ওলাই যায়, বা ওলাই যাবলৈ অপ্ৰাণ চেষ্টা কৰে, তেন্তে সেই জাল যি গাঁৱৰ লোকে প্ৰস্তুত কৰিছিল তেওঁলোকে জৰিমনা ভৰিব লগা হৈছিল। সাধাৰণতে এই জালবোৰ নতুন মৰাপাতৰ দ্বাৰা ইমানেই শক্তিশালী কৈ গুঁঠিছিল যে, বাঘে সেই জাল কোনো ৰকমেই ফালিব পৰা নাছিল। যদি বাঘে জাল ফলাৰ চেষ্টাওঁ কৰে, তেন্তে বাঘভেটা ৰাইজে বলমৰ দ্বাৰা হানি-খুচি বাঘটোক অৱশ কৰি পেলাইছিল।
দ্বিতীয় পদ্ধতিত, এটা চিকাৰ(এটা মৰা ছাগলী বা অন্য কোনো প্ৰাণী) বাঘ ধৰিবলৈ ব্যবহৃত হৈছিল। ফাঁপা (জাপ)ৰ দৰে এটা খাঁচা প্ৰস্তুত কৰা হয় ইয়াৰ ভিতৰত চিকাৰটোক এনেভাৱে ৰখা হয় যে সঁজাটোৰ ভিতৰত সোমাই চিকাৰটোক খাবলৈ ল'লেই সঁজাটোৰ দৰ্জাখন বন্ধ হৈ বাঘটো বন্দী হৈ পৰে। দৰ্জা বন্ধ কৰি বাঘ ধৰাৰ এই পদ্ধতিটো 'বাঘজাপে' নামেৰে পৰিচিত। ঐতিহ্যবাহী 'বাঘ ভেটা' উৎসৱ অসমত সংস্কৃতিত ৰীতিৰ দৰে প্ৰচলিত হৈছিল। জামগুৰিহাট বাসীৰ এই ঐক্য তথা সাহসৰ প্ৰতিফলন ঘটা 'বাঘভেটা' উৎসৱ আজিৰ দিনত এটি কিংবদন্তি স্বৰূপ হৈ উঠিল।
কালীয়দমন ভাওনা
ভাওনাৰ বাবে জামুগুৰি হাট বিখ্যাত। এই এলেকাৰ সমস্ত গ্ৰাম্য বাসীয়ে মহাপুৰুষ শঙ্কৰদেৱ ও মহাপুৰুষ মাধবদেবেৰ স্মৰণৰ হেতু ভজন কীৰ্ত্তন কৰে। জামুগুৰি হাটৰ অন্যতম জনপ্ৰিয় ভাওনা হৈছে কোচগাৱৰ কালিয়দমন ভাওনা। এই ভাওনা, কোচগাঁও নামঘৰত শঙ্কৰদেৱৰ তিথিত প্ৰতি বছৰে অনুষ্ঠিত হয়। এই গাঁওখন জামুগুৰি হাট কেন্দ্ৰৰ উত্তৰ পাৰে ২.৫ কিলোমিটাৰ দূৰৈত। সমগ্ৰ জামুগুৰি অঞ্চলৰ লোকে অতি আগ্ৰহেৰে এই ভাওনাত অংশগ্ৰহণ কৰে।
বৰপুখুৰী পাৰৰ মুকলি বিহু
জামুগুৰি হাট বিহু সংস্কৃতিৰ বাবেও বিখ্যাত। জামুগুৰি হাটৰ বিখ্যাত বিহু বৰপুখুৰী পাৰৰ মুকলি বিহু। জামুগুৰি বাসি ৰাইজে অতি উলহ-মালহেৰে বৰপুখুৰী পাৰৰ এই মুকলি বিহু উদযাপন কৰে। এই উৎসৱ প্ৰতিবছৰে এপ্ৰিল মাহত অনুষ্ঠিত হয়। এই মুকলি বিহু জামুগুৰিবাসি ৰাইজৰ দ্বাৰা গঠিত এখন বিহু কমিটিৰ দ্বাৰা পৰিচালিত হয়। বিহু অনুষ্ঠিত হোৱা এই বৰপুখুৰী পাৰৰ মুকলি ক্ষেত্ৰ জামুগুৰি কেন্দ্ৰৰ পৰা ৩কিলোমিটাৰ দক্ষিণ দিশে অৱস্থিত। অসমৰ বিভিন্ন স্থানৰ পৰা প্ৰতিবছৰে ৩০তকৈ ও অধিক দলে এই উৎসৱত অংশগ্ৰহণ কৰে।
বোকাখেচা ভাওনা
right|thumb|250px|জামুগুৰিহাটৰ পাতলৰচুক গাঁৱত অনুষ্ঠিত বোকাখেচা ভাওনা জামুগুৰি হাটৰ আন এটি জনপ্ৰিয় সংস্কৃতি হ'ল বোকাখেচা ভাওনা প্ৰতি বছৰে এই ভাওনা জামুগুৰি কেন্দ্ৰৰ পৰা ১.৫ কিলোমিটাৰ নিলগৰ পাতলৰচুক গাঁৱত অনুষ্ঠিত হৈ আহিছে। ২৫৬ বছৰ পূৰ্ণ কৰা এই ভাওনা গাঁও বাসীয়ে জন্মাষ্টমীৰ সময়ত বৰ ধুমধামৰে উদযাপন কৰে। অন্যান্য ভাওনাৰ পৰা এই ভাওনা পৃথক। গাঁৱৰ মূল নামঘৰৰ বাটচ'ৰাৰ কাষতে গাঁৱৰ ৰাইজে এটা পুখুৰী খান্দি তাত মাটি আৰু পানীৰ মিশ্ৰণৰে বোকা কৰে। দিনৰ ভাগত এখন হাস্য ৰসিক ভাওনাৰো পৰিৱেশন কৰা দেখা যায়। গাঁৱৰ ডেকা বোৰে ভাওনাৰ দিনা এই বোকা খেচি ইজনে সিজনলৈ বোকা দলিয়াই ৰঙ-ধেমালি কৰে। এই ভাওনা উপভোগ কৰিবলৈ সমগ্ৰ গাঁও বাসীৰ লগতে ওচৰ চুবুৰীয়া গাঁৱৰ লোকেও আগ্ৰহ কৰে।
এছ. আই. পদ্মাৱতী
পদ্মাৱতী শিৱৰামকৃষ্ণ আয়াৰ (২০ জুন ১৯১৭২৯ আগষ্ট ২০২০) চমুকৈ '''এছ. আই. পদ্মাৱতী''' এগৰাকী ভাৰতীয় চিকিৎসক তথা হৃদয় বিশেষজ্ঞ। তেওঁ ভাৰতৰ ৰাজধানী নতুন দিল্লীত অৱস্থিত ৰাষ্ট্ৰীয় হৃদয় প্ৰতিষ্ঠানৰ বৰ্তমান সঞ্চালক প্ৰধান। এই প্ৰতিষ্ঠান খনত বিশ্ব স্বাস্থ্য সংস্থাৰ সহযোগত ছাত্ৰ-ছাত্ৰীসকলক প্ৰতিৰোধ হৃদয় বিজ্ঞানৰ প্ৰশিক্ষণ প্ৰদান কৰা হয়। ইয়াৰ লগতে তেওঁ সৰ্ব ভাৰতীয় হৃদয় ফাউণ্ডেচনৰ প্ৰতিষ্ঠাপক অধ্যক্ষ। তেওঁ ৰাষ্ট্ৰীয় চিকিৎসা বিজ্ঞান একাডেমীৰ ফেল' নিৰ্বাচিত হৈছে। তেওঁ ১৯৫৪ চনত উত্তৰ ভাৰতৰ প্ৰথম হৃদয় চিকিৎসাৰ কাৰ্ডিয়েক ক্লিনিক আৰু কাৰ্ডিয়েক কেথ' লেব পৰীক্ষাগাৰ স্থাপন কৰিছিল। তেওঁক ভাৰতৰ প্ৰথম মহিলা হৃদয় বিশেষজ্ঞ বুলি অভিহিত কৰা হয়। তেওঁ ১৯৬৬ চনত নতুন দিল্লীত অনুষ্ঠিত বিশ্ব হৃদয় বিজ্ঞান কংগ্ৰেছৰ সভানেত্ৰী আছিল।
জামুগুৰিহাট
পিঠাগুড়ি দ'ল
এই দ'লটো কুসুমতোলাত অৱস্থিত। অৰিমত্ত ৰজাৰ দিনত এই দ'লৰ সৃষ্টি হৈছিল। ঐতিহাসিক পৰ্যবেক্ষণ অনুসৰি এই দ'লটি পিঠাগুড়ি (চাউলৰ গুড়ি)ৰ দ্বাৰা নিৰ্মিত হৈছিল।
এছ. আই. পদ্মাৱতী
ভাৰত চৰকাৰে তেওঁ চিকিৎসা আৰু স্বাস্থ্যৰ ক্ষেত্ৰলৈ আগবঢ়োৱা অৱদানৰ স্বীকৃতি স্বৰূপে ১৯৬৭ চনত ভাৰতৰ তৃতীয় সৰ্বোচ্চ অসামৰিক সন্মান পদ্মভূষণ আৰু ১৯৯২ চনত দ্বিতীয় সৰ্বোচ্চ অসামৰিক সন্মান পদ্মবিভূষণ প্ৰদান কৰে।
জামুগুৰিহাট
সুকান পুখুৰী
এই পুখুৰীটোও ৰজা অৰিমত্তৰ তত্ত্বাৱধানত খনন কৰা হৈছিল, কিন্তু বহুখিনি গভীৰলৈ খণ্ডাৰ পিছতো এই পুখুৰীৰ পানী নোলাল, অৱশেষত ঐশ্বৰিক কিবা বিশেষত্ব থকা বুলি ৰজাই পুখুৰীটো তেনেকৈয়ে এৰিলে। পানী নোলোৱা বাবে এই পুখুৰীটো শুকান পুখুৰী বা শুকানী পুখুৰী নামে জনাজাত হ'ল। কুসুমতোলা মূল কেন্দ্ৰৰ পৰা, ১৫নং ৰাষ্ট্ৰীয় ঘাই পথৰ উত্তৰে প্ৰায় ৫০০মিটাৰ দূৰৈত এই পুখুৰীটো আছে। বৰ্তমান 'নদুৱাৰ নাথ যোগী পৰিষদ'ৰ দ্বাৰা এই পুখুৰীৰ কাষতেই এটা শিৱমন্দিৰ নিৰ্মাণ কৰা হৈছে।
হুকাই পুখুৰী
এই পুখুৰীটো ও জামুগুৰি হাটৰ আন এটি ঐতিহাসিক পুখুৰী, এই পুখুৰী হুকাই ভূঞাৰ তত্ত্বাৱধানত তেওঁৰ ৪নং কন্যাই গা ধুবলৈ খনন কৰাইছিল। পাচিগাঁও হুকাই পথাৰৰ কাষতে এই পুখুৰীটো আছে।
শুক্লেশ্বৰ দেৱালয়
জামুগুৰি হাটৰ মূল কেন্দ্ৰৰ পৰা প্ৰায় ৪কিলোমিটাৰ দূৰৈৰ কোচগাঁৱত এই দেৱালয় অৱস্থিত। ইতিহাস মতে ৰজা ৰুদ্ৰসিংহৰ কৰ্তৃত্বত এই দেৱালয় খনৰ নিৰ্মাণ হৈছিল।
বুঢ়া গোঁসাই দেৱালয়
এই দেৱালয়খন আহোম যুগত ৰজা ৰুদ্ৰসিংহ তত্ত্বাৱধানত নিৰ্মিত। জামুগুৰি হাটৰ মূল কেন্দ্ৰৰ পৰা প্ৰায় ৪কিলোমিটাৰ নিলগৰ নন্দিকেশ্বৰ গাঁৱত এই দেৱালয়খন অৱস্থিত।
নৰোৱা থান
এই থানখন জামুগুৰি হাটৰ দিকৰাই গুৰি গাঁৱত অৱস্থিত। এই থানতেই এসময়ত মহাপুৰুষ শংকৰদেৱে ভকত সকলৰ সৈতে সত্ৰীয়া সংস্কৃতিৰ চৰ্চা কৰিছিল। এই থানত এটা বহু পুৰণি কুঁৱা আছে, এই কুঁৱাটো গুৰুজনাই পানী খোৱাৰ নিমিত্তে ব্যৱহাৰ কৰিছিল।
এছ. আই. পদ্মাৱতী
প্ৰাৰম্ভিক জীৱন আৰু শিক্ষা
তেওঁ ম্যানমাৰৰ ৰেংগুণ চিকিৎসা মহাবিদ্যালয়ৰ পৰা চিকিৎসা বিজ্ঞানৰ স্নাতক ডিগ্ৰী লাভ কৰিছিল। তাৰপিছত তেওঁ ১৯৪৯ চনত লণ্ডনলৈ যায়। তেওঁ লণ্ডনৰ ৰয়েল কলেজ অফ ফিজিচিয়ানৰ পৰা ফেল' অফ ৰয়েল কলেজ অফ ফিজিচিয়ান (এফআৰচিপি) লাভ কৰিছিল। তাৰপিছত তেওঁ ৰয়েল কলেজ অফ ফিজিচিয়ান অফ এডিনবাৰ্গৰ পৰা ফেল' অফ ৰয়েল কলেজ অফ ফিজিচিয়ান অফ এডিনবাৰ্গ (এফআৰচিপিই) লাভ কৰিছিল। পদ্মাৱতীয়ে ইংলেণ্ডত থকা কালছোৱাত ৰাষ্ট্ৰীয় হৃদয় চিকিৎসালয়, ৰাষ্ট্ৰীয় বুকু চিকিৎসালয় আৰু কুইন স্কোৱাৰত অৱস্থিত ৰাষ্ট্ৰীয় চিকিৎসালত চিকিৎসা সেৱা আগবঢ়াই থাকোঁতে হৃদয় বিজ্ঞানৰ প্ৰতি আকৰ্ষিত হৈছিল।
জামুগুৰিহাট
বাপুজী ভৱন নাট্য সমাজ
বাপুজী ভৱন নাট্য সমাজ জামুগুৰি হাটৰ এটি অনুষ্ঠান। এই অনুষ্ঠানটি জামুগুৰি হাট কেন্দ্ৰৰ মাজ মজিয়াত জামুগুৰি-চকীঘাট পথৰ বাঁও ফালে, জামুগুৰি চৰকাৰী চিকিৎসালয়ৰ সমুখত অৱস্থিত। এখন পৰিচালনা সমিতিৰ তত্ত্বাৱধানত এই অনুষ্ঠানটিৰ কাম-কাজ পৰিচালিত হয়। ইয়াত প্ৰায়ে নাটক ও অন্যান্য সাংস্কৃতিক অনুষ্ঠান অনুষ্ঠিত হয়। এই অনুষ্ঠানটো শোণিতকোৱঁৰ গজেন বৰুৱাৰ দ্বাৰা প্ৰতিষ্ঠা কৰা হৈছিল।
এছ. আই. পদ্মাৱতী
প্ৰাৰম্ভিক জীৱন আৰু শিক্ষা
তেওঁৰ এফআৰচিপি সম্পূৰ্ণ হোৱাৰ পিছত তেওঁ তিনি মাহৰ বাবে ছুইডেনলৈ যায় আৰু চাউডাৰ্ণ হস্পিটেলত হৃদয় বিজ্ঞান অধ্যয়ন কৰে। সেই সময়তে তেওঁ আমেৰিকা যুক্তৰাষ্ট্ৰৰ বাল্টিমুৰেত অৱস্থিত জন হপকিন্স বিশ্ববিদ্যালয়ৰ অংশ জন হপকিন্স হস্পিটেলৰ ফেল'শ্বিপৰ বাবে আবেদন জনাইছিল। তেওঁ ইয়ালৈ চয়নিত হোৱাৰ পিছত বিখ্যাত হৃদয়বিদ ডাঃ হেলেন টাউচিগৰ লগত অধ্যয়ন কৰিবলৈ সুযোগ লাভ কৰিছিল। ১৯৫২ চনত তেওঁ হাৰভাৰ্ড বিশ্ববিদ্যালয়ৰ অন্তৰ্গত হাৰভাৰ্ড মেডিকেল স্কুলত যোগদান কৰে আৰু আধুনিক হৃদয় বিজ্ঞানৰ বাটকটকীয়া ডাঃ পল দুডলী হোৱাইটৰ তত্ত্বাৱধানত অধ্যয়ন কৰিবলৈ পায়।
জামুগুৰিহাট
অভিযাত্ৰী কলা কেন্দ্ৰ
অভিযাত্ৰী জামুগুৰি হাটৰ এটি প্ৰধান সাংস্কৃতিক শিক্ষাৰ অনুষ্ঠান। ১৫নং ৰাষ্ট্ৰীয় ঘাই পথাৰ দাঁতিত জামুগুৰি ডাক-বাঙলাৰ সন্মুখত এই অনুষ্ঠানটো আছে। অভিযাত্ৰী কলা কেন্দ্ৰত সত্ৰীয়া নৃত্য, অভিনয়, নাটক,চিত্ৰ-শিল্প, বাদ্য বাদন ইত্যাদি বিভিন্ন সাংস্কৃতিক অনুষ্ঠানৰ শিক্ষা প্ৰদান কৰা হয়।
শঙ্কৰী কলা-কৃষ্টি বিকাশ কেন্দ্ৰ
এই অনুষ্ঠানটি শ্ৰীমন্ত শঙ্কৰদেৱ সংঘ (জামুগুৰি শাখা)ৰ দ্বাৰা প্ৰতিষ্ঠিত শঙ্কৰী সংস্কৃতিৰ চৰ্চা আৰু বিকাশৰ এটি অনুষ্ঠান। অনুষ্ঠানটো জামুগুৰি উচ্চতৰ মাধ্যমিক বিদ্যালয়ৰ কাষতে অৱস্থিত।
অভিলাষ কলা কেন্দ্ৰ
অভিযাত্ৰী কলা কেন্দ্ৰৰ এটি শাখা হ'ল এই অভিলাষ কলা কেন্দ্ৰ। বৰ্তমান এই শাখাটোৱে সাময়িকভাবে উত্তৰ জমুগুৰি ছোৱালী এম.ই. স্কুলত, ফাইন আৰ্ট আদিৰ শিক্ষা প্ৰদান কৰে। বৰ্তমান পৰ্যন্ত শাখাটো স্থায়ী প্ৰশিক্ষণ কেন্দ্ৰ প্ৰতিষ্ঠান হিচাপে স্থাপনৰ হেতু কোনো চৰকাৰী সহায়তা লাভ কৰা নাই।
একটিং একাডেমী
এই একাডেমীখন আজিৰ পৰা মাত্ৰ কেইটিমান বছৰ আগেয়ে এদল উচ্চাভিলাষী যুৱকৰ দ্বাৰা অভিনয় শিল্পৰ এটি ভাল পৰিৱেশ তৈয়াৰ কৰাৰ উদ্দেশ্যে ধলাইবিলত প্ৰতিষ্ঠিত হৈছিল। এই একাডেমীত মূলত এক চৰিত্ৰৰ নাটকৰ অভিনয়ৰ প্ৰশিক্ষণ দিয়া হয়। প্ৰতিষ্ঠা কালৰে পৰা অসম তথা ভাৰতৰ বিভিন্ন অংশত এক চৰিত্ৰৰ অভিনয় নাটক প্ৰতিযোগিতাত অংশগ্ৰহণ কৰাৰ উপৰিও বিচাৰকৰ দ্বাৰা অনেক বাৰ ভূষিত হৈছে। সাংস্কৃতিক কৰ্মী হিচাপে বৰ্তমান এই সংস্থাৰ অধিকৰ্তা হ'ল শীশীৰ বৰঠাকুৰ। ইয়াৰোপৰি জামুগুৰিহাটৰ প্ৰায় সংখ্যক গাঁৱতেই সংস্কৃতিৰ চৰ্চা হৈ আহিছে, ওপৰত উল্লিখিত অনুষ্ঠান সমূহৰ লগতে পাঞ্চজন্য সত্ৰীয়া অনুষ্ঠান, মাধৱ-প্ৰদীপ সংস্কৃত টোল আদিও উল্লেখযোগ্য।
এছ. আই. পদ্মাৱতী
বঁটা আৰু সন্মান
ভাৰত চৰকাৰে তেওঁ চিকিৎসা আৰু স্বাস্থ্যৰ ক্ষেত্ৰলৈ আগবঢ়োৱা অৱদানৰ স্বীকৃতি স্বৰূপে ১৯৬৭ চনত ভাৰতৰ তৃতীয় সৰ্বোচ্চ অসামৰিক সন্মান পদ্মভূষণ আৰু ১৯৯২ চনত দ্বিতীয় সৰ্বোচ্চ অসামৰিক সন্মান পদ্মবিভূষণ প্ৰদান কৰে।
জামুগুৰিহাট
চৰকাৰী-বেচৰকাৰী সংস্থা
জামুগুৰি হাটত বহুকেইটা চৰকাৰী তথা বেচৰকাৰী অনুষ্ঠান-প্ৰতিষ্ঠান আছে। অঞ্চলটোৰ সুৰক্ষাৰ হেতু জামুগুৰি হাট কেন্দ্ৰৰ নিচেই কাষতে জামুগুৰি পুলিচ ষ্টেচন আছে। ইয়াৰোপৰি ৩০খন বিছানাৰ ক্ষমতাৰে এখন চৰকাৰী চিকিৎসালয়(ধলাইবিল), এখন প্ৰাথমিক চিকিৎসালয়(জামুগুৰি কেন্দ্ৰ), মুঠ পাঁচটা জাতীয় বেংক,এটা প্ৰধান পোষ্ট অফিচ তথা তিনিটা উপ-পোষ্ট অফিচ জামুগুৰিহাটত আছে। আনহাতে ভাৰতীয় ষ্টেট বেংকৰ এটি শাখাও জামুগুৰিহাটত নতুনকৈ প্ৰতিষ্ঠিত হৈছে ।
তথ্য উৎস
শ্ৰেণী:অসমৰ নগৰ-মহানগৰ শ্ৰেণী:শোণিতপুৰ জিলা
এছ. আই. পদ্মাৱতী
মৃত্যু
২৯ আগষ্ট ২০২০ তাৰিখে নতুন দিল্লীৰ ৰাষ্ট্ৰীয় হৃদযন্ত্ৰ প্ৰতিষ্ঠানত কৰ'নাভাইৰাছ ৰোগ ২০১৯ৰ জটিলতাত ভুগি এছ. আই. পদ্মাৱতীৰ মৃত্যু হয়। মৃত্যুৰ সময়ত তেওঁৰ বয়স আছিল ১০৩ বছৰ আৰু তেওঁ আছিল ভাৰতৰ আটাইতকৈ বয়সিয়াল জীৱিত চিকিৎসক। তেওঁৰ মৃতদেহটো নতুন দিল্লীৰ পঞ্জাবী বাগৰ এটা বিশেষ ক'ভিড-১৯ শ্মশানত দাহ কৰা হয়।
তথ্য উৎস
শ্ৰেণী:ভাৰতৰ ব্যক্তি শ্ৰেণী:মৃত ব্যক্তি শ্ৰেণী:চিকিৎসাবিদ শ্ৰেণী:পদ্মভূষণ বঁটা বিজয়ী শ্ৰেণী:পদ্মবিভূষণ বঁটা বিজয়ী শ্ৰেণী:ক'ভিড-১৯ বৈশ্বিক মহামাৰীত মৃত্যু হোৱা ব্যক্তি
২৩ ছেপ্টেম্বৰ
বাহ্যিক সংযোগ
শ্ৰেণী:ছেপ্টেম্বৰ শ্ৰেণী:ইংৰাজী বৰ্ষপঞ্জীৰ দিন
কামিনী ৰায়
কামিনী ৰায় (১২ অক্টোবৰ ১৮৬৪ - ২৭ ছেপ্টেম্বৰ ১৯৩৩) ব্ৰিটিছ শাসনৰ সময়ৰ এগৰাকী শীৰ্ষ বঙালী কবি, সমাজকৰ্মী আৰু নাৰীবাদী আছিল। ব্ৰিটিছৰ সময়ত স্নাতক ডিগ্ৰী লাভ কৰা প্ৰথম মহিলা সকলৰ মাজৰ এগৰাকী আছিল।
প্ৰাৰম্ভিক জীৱন
১৮৬৪ চনৰ ১২ অক্টোবৰ তাৰিখে বঙালী প্ৰেসিডেন্সিৰ বাকেৰগঞ্জ জিলাৰ বছন্দ গাঁও তথা বৰ্তমান বাংলাদেশৰ বৰিশাল জিলাত তেখেতৰ জন্ম হয়। ১৮৮৩ চনত তেওঁ বেথুন কলেজত নামভৰ্তি কৰে। কমিনী ৰায় সেইসময়ৰ ব্ৰিটিছ শাসন কালত স্নাতক পঢ়িবলৈ আগবঢ়া প্ৰথম মহিলা সকলৰ ভিতৰত এগৰাকী। ১৮৮৬ চনত কলিকতাৰ বেথুন কলেজৰ পৰা তেওঁ সংস্কৃত বিষয়ত মেজৰ লৈ স্নাতক ডিগ্ৰী লাভ কৰে আৰু সেই বছৰেই সেই কলেজত শিক্ষকতা আৰম্ভ কৰে। দেশৰ প্ৰথম দুই মহিলা স্নাতক ডিগ্ৰী ধাৰীৰ মাজৰ এগৰাকী কাদম্বিনী গাংগুলী একেই প্ৰতিষ্ঠানৰ পৰা ৰায়তকৈ তিন বছৰ পূৰ্বেই স্নাতক ডিগ্ৰী লাভ কৰিছিল। কামিনী ৰায় কলিকতাৰ এটি অভিজাত পৰিয়ালৰ সন্তান আছিল। তেওঁৰ দেউতাক চণ্ডী চৰণ সেন এজন ন্যায়াধীশ আৰু লেখক তথা ব্ৰহ্ম সমাজৰ অন্যতম সদস্য আছিল। তেওঁ, তেওঁ সংগ্ৰহ কৰা কিতাপ পঢ়িয়ে নানান কথা শিকিছিল। তেওঁ তৈয়াৰ কৰা পুথিভঁৰালতোৰ প্ৰয়োগ তেওঁ বিস্তাৰিত ৰূপত কৰিছিল। কামিনী ৰায় এগৰাকী গাণিত প্ৰবক্তা আছিল যদিও পিছলৈ তেওঁ সংস্কৃতৰ প্ৰতি হে ধাউতি দেখুৱায়। তেওঁৰ ভায়েক নিশিথ চন্দ্ৰ সেন কলকাতা হাইক'ৰ্টৰ এজন সুপৰিচিত ব্যাৰিষ্টাৰ আৰু পিছলৈ কলিকতাৰ মেয়ৰ হৈছিল আকৌ ভনীয়েক জামিনী সেইসময়ৰ নেপালৰ ৰাজকীয় পৰিয়ালটিৰ গৃহ চিকিৎসক আছিল। ১৮৯৪চনত কামিনী ৰায় কেদাৰনাথ ৰায়ৰ সৈতে বিবাহপাশত আবদ্ধ হয়।
সাহিত্য
তেখেতৰ লিখন শৈলী সহজ তথা মাৰ্জিত। ১৮৮৯চনত তেওঁৰ প্ৰথম সংগ্ৰহ 'আলো ছায়া' প্ৰকাশ কৰে তাৰ পিছত আৰু দুখন পুথি প্ৰকাশ কৰি তেওঁ বিবাহ আৰু মাতৃৰ ভূমিকা পালন কৰি এই যাত্ৰাৰ পৰা দীৰ্ঘ দিনলৈ বিৰতি লয়। তেওঁ এগৰাকী প্ৰাপ্তবয়স্ক নাৰীবাদী নাৰী আছিল যি নেকি সেই সময়ৰ মানুহে নাৰীৰ শিক্ষা গ্ৰহণ ব্যৱস্থাটোকে নিষিদ্ধ মানিছিল। কলিকতাৰ এখন বালিকা বিদ্যালয়ত তেওঁ এবাৰ ভাষণ দি কৈছিল যে নাৰীৰ শিক্ষাৰ লক্ষ্য হ'ল তেওঁলোকৰ সৰ্বাংগীণ বিকাশ তথা তেওঁলোকৰ সম্ভাব্যতাক পূৰ্ণতা প্ৰদান কৰা। শৈশবত তেওঁৰ পিতামহে তেওঁক কবিতা তথা স্তোত্ৰ আবৃত্তি কৰিবলৈ শিকায়। এনেদৰেই নিচেই কম বয়সতে কামিনী ৰায়ে সাহিত্য ৰচনা কৰে তথা কবিত্ব-শক্তিৰ স্ফূৰণ ঘটায়। তেওঁৰ মাকেই তেওঁক আঙুলিধৰি গোপনে আখৰ শিকাইছিল। কাৰণ তেতিয়াৰ দিনত হিন্দু মহিলা সকলে লেখা-পঢ়া, শিক্ষা কৰাটো একান্তই নিন্দনীয় আৰু গৰ্হিত কাম হিচাপে বিবেচনা কৰা হৈছিল।
মাত্ৰ ৮ বছৰ বয়সতে তেওঁ কবিতা লিখিবলৈ আৰম্ভ কৰে। ৰচিত কবিতা সমূহত জীবনৰ সুখ-দুঃখ, আশা-আকাঙ্ক্ষা, আনন্দ-বেদনাৰ সহজ-সৰল তথা সাবলীল প্ৰকাশ ঘটিছে।
ৰচিত কবিতা পুথি
তেওঁ লিখা উল্লেখযোগ্য কাব্যগ্ৰন্থৰ কেইখনমান হ'ল-
তথ্য সংগ্ৰহ
শ্ৰেণী:ভাৰতৰ ব্যক্তি শ্ৰেণী:মৃত ব্যক্তি শ্ৰেণী:ভাৰতীয় সাহিত্যিক শ্ৰেণী:বঙালী সাহিত্যিক
দেৱদাস (১৯৫৫ চলচ্চিত্ৰ)
দেৱদাস (Devdas) বিমল ৰয়ৰ দ্বাৰা পৰিচালিত এখন হিন্দী ভাষী ভাৰতীয় চলচ্চিত্ৰ। ১৯৫৫ চনত মুক্তিপ্ৰাপ্ত চলচ্চিত্ৰখন শৰৎচন্দ্ৰ চট্টোপাধ্যায়ৰ দেৱদাস নামৰ উপন্যাসখনৰ ওপৰত আধাৰিত। চলচ্চিত্ৰখনৰ মুখ্য চৰিত্ৰত অভিনয় কৰিছে দিলীপ কুমাৰ, বৈজয়ন্তীমালা আৰু সুচিত্ৰা সেনে। ইয়াৰোপৰি সহকাৰী অভিনেতা-অভিনেত্ৰীসকলৰ ভিতৰত আছিল মতিলাল, নাজিৰ হুচেইন, মুৰাদ, প্ৰতিমা দেৱী, ইফটেখাৰ, শিৱৰাজ, প্ৰাণ আৰু জনি ৱাকাৰ। ২০০৫ চনত ইণ্ডিয়া টাইমছে যুগুত কৰা Top 25 Must See Bollywood Films তালিকাখনত দেৱদাসে শীৰ্ষৰ স্থান দখল কৰে।
বাহ্যিক সংযোগ
শ্ৰেণী:হিন্দী চলচ্চিত্ৰ